

**המכללה לביטחון לאומי**

**מחזור מ"ו 2018-2019**

**חוברת מלווה לסיור בטל"מ בדרום**

**מדריך אקדמי**: פרופ' יוסי בן ארצי

**מדריך**: רפי שוץ

**משתתפים מובילים:** אל"מ חיים רבן, אל"מ עומר טישלר, תנ"צ מיכאל שפשק

**צוות 2**

**תוכן עניינים**

* **מטרות הסיור וההיגיון המסדר**
* **פתח דבר**
* **מבוא**
* **האיום הצבאי ברצועת עזה**
* **עפיפוני תבערה**
* **כיפת ברזל**
* **שדרות**
* **יחסי ישראל מצרים**
* **אתגר הכניסה הבלתי חוקית לישראל ממצרים**
* **ההתנתקות מעזה**
* **הקריה למחקר גרעיני (קמ"ג)**
* **יחסי ישראל ירדן**
* **הבדואים בדרום הארץ**
* **סייבר בנגב {באר שבע, הבירה הקיברנטית של ישראל}**
* **אילת**
* **אתגרי הביטחון הימי במפרץ אילת**
* **משטרת ישראל מחוז דרום**

**מטרת העל של הסיור**

הכרות עם אזור הדרום בראיית אתגרי הביטחון הלאומי של ישראל על מרכיביו-ביטחון, יחסי חוץ, חברה וכלכלה.

**מטרה מורחבת**

הכרת מרחב הדרום, במיקוד לעזה והעוטף, מרחב באר שבע, איזור דימונה, נבטים והעיר אילת. הבנת מאפייני המרחב, ההזדמנויות והאתגרים על כלל הצירים, חשיבותם והשפעתם על הביטחון הלאומי

**מטרות משנה**

* הבנת האתגרים הביטחוניים, החברתיים והכלכליים במרחב עזה והעוטף
* הכרות עם נושא הבדואים בנגב, אתגרים והסתכלות לעתיד.
* הכרות עם המרחב הייחודי של אילת בהקשר ביטחוני, כלכלי וחברתי.
* הכרות עם מגמת "המעבר לנגב" על כלל מרכיביה, וייחודיות המרחב בהיבטי תשתיות לאומית.
* מיקוד בכל אחת מרגלי הבטל"מ הרלוונטיים למרחב-מדיני, ביטחוני, חברתי וכלכלי, דרך למפגש עם אנשים במרחב ויכולת הבנה ולימוד ישיר באמצעותם.
* הנאה וגיבוש חברתי.



**פתח דבר**

**בן גוריון קרא להפרחת השממה בנגב ושימש דוגמא אישית כשהתפטר מהממשלה ועבר לגור כ-14 חודשים בשדה בוקר. במסגרת פועלו להפרחת השממה, בן גוריון קרא לקליטת עלייה ולהתיישבות בנגב .הוא יצא לכנסי נוער ברחבי הארץ שבהם קרא לנוער להתיישב בנגב, הנוער ומרבית העם הגיב באדישות לקריאתו של בן גוריון לבוא ליישב את הנגב.**

**"מדינת ישראל אינה סובלת מציאות מדבר בתוכה. אם המדינה לא תחסל את המדבר - עלול המדבר לחסל את המדינה. הרצועה הצרה שבין יפו וחיפה ברוחב של 15-25 ק"מ המכילה רובו הגדול של העם בישראל, לא תעמוד לאורך ימים בלי ישוב רב ומבוצר במרחבי הדרום והנגב." {משמעות הנגב "1955" ד.ב גוריון}**

**מבוא**

מחוז דרום הוא ה[מחוז](https://he.wikipedia.org/wiki/%D7%9E%D7%97%D7%95%D7%96) הגדול ביותר מבין ששת [מחוזותיה האדמיניסטרטיביים](https://he.wikipedia.org/wiki/%D7%9E%D7%97%D7%95%D7%96%D7%95%D7%AA_%D7%99%D7%A9%D7%A8%D7%90%D7%9C) של מדינת [ישראל](https://he.wikipedia.org/wiki/%D7%99%D7%A9%D7%A8%D7%90%D7%9C), והוא כולל את כל שטחי ה[נגב](https://he.wikipedia.org/wiki/%D7%A0%D7%92%D7%91) ועמק [הערבה](https://he.wikipedia.org/wiki/%D7%94%D7%A2%D7%A8%D7%91%D7%94). שטחו הכולל 14,185 [קילומטר רבוע](https://he.wikipedia.org/wiki/%D7%A7%D7%99%D7%9C%D7%95%D7%9E%D7%98%D7%A8_%D7%A8%D7%91%D7%95%D7%A2), רובו [מדברי](https://he.wikipedia.org/wiki/%D7%9E%D7%93%D7%91%D7%A8), ומשום היותו המחוז הגדול ביותר בישראל והיות אוכלוסייתו נמוכה, צפיפות האוכלוסייה של מחוז זה היא הנמוכה ביותר מבין כל המחוזות בארץ - כ-77 נפש לקמ"ר ולשם השוואה, הצפיפות לנפש במחוז ת"א הצפוף ביותר היא של כ-8000 נפש לקמ"ר. מחוז הדרום הוא המחוז היחיד בישראל שאליו גישה לשלשה ימים - [הים התיכון](https://he.wikipedia.org/wiki/%D7%94%D7%99%D7%9D_%D7%94%D7%AA%D7%99%D7%9B%D7%95%D7%9F) בחופי [אשקלון](https://he.wikipedia.org/wiki/%D7%90%D7%A9%D7%A7%D7%9C%D7%95%D7%9F) , ים המלח ו[הים האדום](https://he.wikipedia.org/wiki/%D7%94%D7%99%D7%9D_%D7%94%D7%90%D7%93%D7%95%D7%9D) שלחופי [אילת](https://he.wikipedia.org/wiki/%D7%90%D7%99%D7%9C%D7%AA). העיר המאוכלסת ביותר היא [אשדוד](https://he.wikipedia.org/wiki/%D7%90%D7%A9%D7%93%D7%95%D7%93). בירת המחוז והעיר הגדולה ביותר מבחינת שטח היא העיר [באר שבע](https://he.wikipedia.org/wiki/%D7%91%D7%90%D7%A8_%D7%A9%D7%91%D7%A2). בתחום המחוז נמצאת [אוניברסיטת בן-גוריון](https://he.wikipedia.org/wiki/%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%AA_%D7%91%D7%9F-%D7%92%D7%95%D7%A8%D7%99%D7%95%D7%9F) ב[באר שבע](https://he.wikipedia.org/wiki/%D7%91%D7%90%D7%A8_%D7%A9%D7%91%D7%A2) ו[האוניברסיטה הפתוחה](https://he.wikipedia.org/wiki/%D7%94%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%94_%D7%94%D7%A4%D7%AA%D7%95%D7%97%D7%94) ב[אילת](https://he.wikipedia.org/wiki/%D7%90%D7%99%D7%9C%D7%AA).

**דמוגרפיה**: אוכלוסיית המחוז מונה כ-1,244,200 נפש (למ"ס, נכון לשנת 2016), מתוכם הלמ"ס מסווגת לפי שיוך דתי.

* 909,200 (כ-73%) מאוכלוסיית המחוז רשומים כ[יהודים](https://he.wikipedia.org/wiki/%D7%99%D7%94%D7%95%D7%93%D7%99%D7%9D).
* 249,800 (כ-20%) מאוכלוסיית המחוז רשומים כ[מוסלמים](https://he.wikipedia.org/wiki/%D7%9E%D7%95%D7%A1%D7%9C%D7%9E%D7%99%D7%9D).
* 5,500 (כ-0.5%) מאוכלוסיית המחוז רשומים כ[נוצרים](https://he.wikipedia.org/wiki/%D7%A0%D7%95%D7%A6%D7%A8%D7%99%D7%9D).
* 79,200 (כ-6.5%) מאוכלוסיית המחוז רשומים ללא סיווג דת.

**מאפיינים עיקריים של מחוז דרום**-מפעלי תעשייה גדולים כמו מפעלי ים המלח, שדות תעופה-אילת, עובדה, חצרים ועוד, תשתיות ומפעלים ארציים כמו בתי זיקוק, נמל אשדוד ועוד, אתרי פסולת ארציים ושמורות טבע גדולות, ריבוי בסיסים צבאיים ושטחי אימונים של צה"ל.

**חופים**-ים התיכון, מפרץ אילת וים המלח.

**ניתוח הסביבה האסטרטגית בראי הביטחון הלאומי אל מול המחוז הדרומי**

**התחום המדיני-הביטחוני**-ביטחון שוטף לאורך הגבולות, עזה, מצרים וירדן, הפוטנציאל הנמשך להתלקחות מול חמאס בעזה, עימות העלול לפרוץ בגלל הסלמה בלתי נשלטת של גורמי גי'האד המהווים אופוזיציה לחמאס, קשיים ביישום הסכם הפיוס הפנים-פלסטיני שיופנו נגד ישראל והמתיחות סביב סוגיית ירושלים. גם המצוקה הכלכלית-חברתית והקשיים ההומניטאריים ברצועה לא מקדמים את הרגעת השטח, המענה שצה"ל מפתח ופורס בגבול הרצועה כנגד מנהרות התקיפה של חמאס, יכול אף הוא לדחוף הארגון לעימות מוקדם, ירי תלול מסלול וחדירה מהים, שיח ה"הסדרה" שעליה מדברים בקריה ובקבינט בשילוב המתווכים המצרים היא לא רק הומניטארית-שיקומית אלא "חבילה" שיש בה גם מרכיבים של הפסקת אש יציבה וארוכת טווח ומגבלות על התחמשות והתעצמות צבאית של הארגונים החמושים ברצועה. במונח "הכרעה" מתכוונים במערכת הביטחון למערכה צבאית שאחריה חמאס וכנראה גם הג'יהאד האסלאמי לא יהיו מה שהם כעת. ייקח להם שנים להתאושש ממנה אם בכלל, להוסיף את איום דאע"ש ממצרים, כל אלו מהווים אתגרים ייחודיים ומשמעותיים לכלל גופי הביטחון בעוד המאמץ הנלווה לכך הוא שמירת השלום עם מצרים וירדן.

**היבט חברתי-וכלכלי-**מעבר צה"ל לנגב הוא ביטוי ממשי לחזונו של דוד בן גוריון להפרחת הנגב והפיח תקווה רבה לעתידם של תושבי הדרום ל ולוקח חלק מרכזי בעשייה הלאומית לפיתוח האזור , זהו פרויקט התשתיות הגדול ביותר שנעשה אי-פעם במדינת ישראל, והוא משקף שינוי בסדרי העדיפויות, בכך שהוא מבקש להפוך את הנגב לאזור אטרקטיבי. (לעומת זאת חוקרים של אוניברסיטת בן גוריון צופים כי ההסתגרות המרחבית והבידוד המוחלט של הבסיסים מהסביבה יצמצמו את ההשפעות הכלכליות, החברתיות והתדמיתיות שלהם, ואת התרומה האפשרית של הפעילות הערה המתקיימת בתוכם למרחב העירוני הקיים).יחד עם זאת הממשלה בתעדוף לפיתוח הנגב והערבה בהגדלת ההתיישבות בדרום במאות אלפי תושבים**,** ופרויקטים מחוללי שינוי נוספים כמו, דיור, חינוך, תשתיות, תרבות ופנאי בכל מחוז הדרום, וקיימות מספר נקודות חוזק-פוטנציאל משאבי טבע, משאבי קרקע נרחבים ומגוון אתרים היסטוריים כמוקד משיכה תיירותי, אוניברסיטת בן גוריון כמוקד חינוכי מחקרי, התפתחות עורקי תחבורה, כבי6 ורכבת ישראל ועוד. **המטרופולין** הגדול העיר באר שבע הולכת וצומחת מדי יום, מתפתחת ומשתנה, ומצדיקה את היותה המטרופולין הרביעי במדינת ישראל. בעיר עצמה מתגוררים כ-215,000 תושבים, כשהיא מספקת שירותים למספר של כ-750,000 אזרחים. המתגוררים באזור המטרופולין כולו. לאחרונה התמקמה העיר באר שבע בלב תעשיית ההייטק בישראל, בעקבות הקמת קריית הסייבר הלאומית בלב העיר. יוזמה זו יצרה מגוון הזדמנויות בשלל תחומים  כגון מחקר, טכנולוגיה, נדל"ן, השכלה, תרבות ותיירות. אל מול זאת קיימים **חסמים** אחרים שאתם מתמודדים תושבי הדרום ומנהיגיה כמו אוכלוסייה בדואית עם מאפיינים ייחודיים המקשים על השתלבותם בהיבט חברתי וכלכלי ועם פערי השכלה, תשתיות, מגורים בישובים שחלקם לא מוכרים, כאשר את הטענות מנגד טוענים הבדואים שהמדינה היא שהזניחה אותם. פערים בחנוך הכולל בדרום בעיקר בהיבט רמת מצוינות כדי לאפשר מובילות חברתית {אל מול נתון זה קיימות יוזמות לצמצום הפער}. היעדר תקציבים מספיקים לצמצום פער רמת שכר והעלאת המועסקים בקרב תושבי הדרום. ההתמודדות של תושבי הדרום עם סוגי ההתיישבות השונים {ישובים מרוחקים, בדואים}, רמת תעסוקה שאינה גבוהה, פערי מימוש פוטנציאל חקלאותי אל מול פערי תקציבי מימון ממשלתי, התמודדות עם משילות נמוכה ובעיות פשיעה המשפיעות על תחושת הביטחון, לצד המתח הביטחוני הרב שאתו מתמודדים תושבי הדרום.

**הסקירה** עד כה היא כרקע לסיור שיכלול נגיעה והיכרות עם כל אחד מארבעת התחומים שלעיל, באמצעות מפגשים עם בעלי תפקידים במערכות הביטחון, מנהיגות מקומית-חברתית/כלכלית, מפגש עם מיזמים, תצפיות וסיורים בשטח.

חוברת זו נערכה בהתאם לתכנית הסיור וכוללת את מטרות התכנית המפורטת, וחומר רקע רלוונטי.

**האיום הצבאי ברצועת עזה**

בעשור האחרון ניהלה מדינת ישראל שלושה עימותים בעצימות גבוהה. כולם, היו מול רצועת עזה ומול האויב המרכזי בגזרה - חמאס. בכל אחד מהעימותים ,העליונות הצבאית של ישראל הייתה ברורה וחמאס ספגה פגיעות קשות, אך למרות זאת לסיבוב הבא - תנועת חמאס הגיעה חזקה יותר, מאורגנת יותר ומסוכנת יותר.

**בסקירה זו יובאו בקצרה מקורות העוצמה של תנועת חמאס ואילו כלים עומדים לרשותה וכיצד היא מתכוננת למערכה הבאה.**

ראשית תזכורת קצרה: "תנועת ההתנגדות האסלאמית" היא תנועה דתית מבית מדרשם של "האחים המוסלמים" ממצרים. התנועה הוקמה בשנות ה-80 של המאה הקודמת ברצועת עזה ,והתפשטה במהלך האינתיפאדה הראשונה גם ליהודה ושומרון. בשנות ה-90 הייתה התנועה אופוזיציה - אלימה ועיקשת - לתהליך ההסדרים בין ישראל ובין הפלסטינים, וביצעה שורה ארוכה של פיגועי טרור נגד

האוכלוסייה האזרחית בישראל, בניסיון "להוריד את התהליך" מהפסים .

שיא פעילות הטרור של חמאס הגיע, במה שמכונה האינתיפאדה השנייה, בתחילת שנות ה-2000, עת שתנועת חמאס הובילה את הארגונים הפלסטינים בביצוע פעולות טרור קשות וקטלניות מול העורף האזרחי. במקביל, זרוע חמאס ברצועת עזה החלה במאמצים להרחיב את ארסנל הכלים שלה, ולצד כלי הטרור החלה להצטייד ביכולות גרילה ויכולות סמי צבאיות )נשק תלול מסלול פשוט; נשק נגד טילים ;מנהרות תופת(, כאשר אמצעי הלחימה מוברחים בעיקר מאיראן, דרך סיני ובמנהרות הברחה לרצועה .

ב-2006 השתתפה תנועת חמאס, באופן תקדימי, בבחירות למועצה המחוקקת הפלסטינית וזכתה לרוב. ב-2007, כאשר ישראל כבר אינה נוכחת ברצועת עזה, ביצע חמאס הפיכה נגד הרשות לאור סירוב האחרונה לממש את תוצאות הבחירות .המשמעות - לראשונה בהיסטוריה, ארגון מבית היוצר של "האחים המוסלמים "הפך לריבון דה-פקטו על שטח.

בהיבט הצבאי, ההשתלטות על רצועה עזה הייתה נקודת מפנה משמעותית בחמאס .מארגון טרור אופוזיציוני, הוא הפך להיות "צבא", שתכליתו הגנה על ההישג האסטרטגי של התנועה ושמירה על הרצועה. בעשור שלאחר ההשתלטות על עזה ,עברה תנועת חמאס אבולוציה מהירה, תוך הפגנת יכולות למידה משמעותית, הן מהמודל של חיזבאללה והן מהחיכוך המתמיד עם צה"ל, והתפתחה, בתפיסות וביכולות, לארגון סמי צבאי משמעותי .

**מהו מקור עוצמתה של תנועת חמאס?**

מקורות העוצמה המרכזיים של חמאס אינם טמונים בכוח הצבאי אלא בשני רכיבים "רכים "- האידיאולוגיה הפונדמנטליסטית הקיצונית שלה והיטמעותה ברצועת עזה: מעל האדמה, מתחת לאדמה ובקרב האוכלוסייה. השילוב בין תנועה מגויסת, מונעת מלהט דתי ולאומי, שרואה בסבלנות )"צבר"[[1]](#footnote-2)( ערך, ופועלת בתוך אוכלוסייה אזרחית אוהדת ברובה, מספק לחמאס א-סימטריה הפוכה מול עוצמתה הצבאית של ישראל.

**"הדעוה"** הנקראת גם ג'יהאד שקט היא פעילות של ארגונים [אסלאמיים](https://he.wikipedia.org/wiki/%D7%90%D7%A1%D7%9C%D7%90%D7%9D) של [צדקה](https://he.wikipedia.org/wiki/%D7%A6%D7%93%D7%A7%D7%94), סיוע סוציאלי ו[חינוך](https://he.wikipedia.org/wiki/%D7%97%D7%99%D7%A0%D7%95%D7%9A), כחלק מ"הכשרת לבבות" לקירוב הציבור לתמיכה במטרות התנועה. משמעות המילה, בתרגום מילולי ל[עברית](https://he.wikipedia.org/wiki/%D7%A2%D7%91%D7%A8%D7%99%D7%AA), "קריאה" או "הטפה"; בהקשר האסלאמי הכוונה לקריאה לאמונה ב[אללה](https://he.wikipedia.org/wiki/%D7%90%D7%9C%D7%9C%D7%94). **הדעוה ברשות הפלסטינאית**- הארגון הפלסטיני בעל מערך הדעוה המסועף ביותר, מאחר ש[פת"ח](https://he.wikipedia.org/wiki/%D7%A4%D7%AA%22%D7%97) הוא ארגון לא-אסלאמי ו[הג'יהאד האסלאמי](https://he.wikipedia.org/wiki/%D7%94%D7%92%27%D7%99%D7%94%D7%90%D7%93_%D7%94%D7%90%D7%A1%D7%9C%D7%90%D7%9E%D7%99) הוא ארגון שאינו מתמקד ב"הכשרת לבבות", אלא במאבק נגד ישראל. רבים מן הכספים הנתרמים לחמאס משמשים למטרות הדעוה. [ישראל](https://he.wikipedia.org/wiki/%D7%99%D7%A9%D7%A8%D7%90%D7%9C" \o "ישראל) מנסה לסכל העברות כספים אלו, כיוון שהטמעת האידאולוגיה של חמאס בקרב הציבור הפלסטיני מסוכנת לא פחות מפעילות ה[טרור](https://he.wikipedia.org/wiki/%D7%98%D7%A8%D7%95%D7%A8) של חמאס

**מה הכלים שעומדים לרשות חמאס ?**

1. לחמאס יש למעלה מעשרים אלף **לוחמים פעילים בחירום**. הכוח הצבאי מאורגן בחמש חטיבות מרחביות, בהתאם לתאי השטח ברצועה )צפון הרצועה, העיר עזה, מחנות המרכז, ח'אן יונס ורפיח(. רוב הכוח הלוחם של חמאס מורכב מפעילי המערך הקרקעי, שתפקידם להגן על שטח נתון ולפגוע בכוחות מתמרנים שינסו לכבוש אותו .
2. לצד המערך הקרקעי, לחמאס יש מספר אלפי לוחמים ב**מערכים מיוחדים**: מערך הכוחות

המובחרים {נח'בה},הוא כוח בכשירות גבוהה, ששני שלישים

ממנו מסייעים למאמץ ההגנה, בעוד שכשליש מיועד לפעילות התקפית חודרת לישראל באמצעות התווך התת-קרקעי או העל-קרקעי. בנוסף, לחמאס יש כוח ימי התקפי, שתכליתו לבצע פשיטות מהים נגד יעדים בישראל, וכוחות הגנה אווירית, שתכליתם ניסיון פגיעה בכלי טיס ישראלים, ושיכולותיהם מוגבלות .

1. **תשתית המנהרות** - חמאס ברצועת עזה משתמש כבר שנים רבות במנהרות ככלי טקטי. לאורך השנים שימשו המנהרות, בעיקר, לטובת פיגועי טרור {מפיצוץ מוצב טרמית ועד לחטיפת גלעד שליט}, להברחות של אמל"ח וציוד מסיני לרפיח ולטובת שרידות מקומית של כוחות. עם זאת, בשנים האחרונות חל שינוי מהותי בתפיסת החמאס את התווך התת-קרקעי. אם נאמר זאת בפשטות - חמאס הפכה את התת-קרקע לתווך לחימה רביעי, לצד הקרקע ,האוויר והים. מערכת הִמִנהור של חמאס, שבנויה היום כ"מטרו" שיש חיבור בין חלקיו השונים, כוללת עשרות רבות של ק"מ חפורים, שניתן לסווגם בגסות לשלוש קבוצות:

1. **מנהרות התקפיות** - מנהרות שנחפרות מתוך תשתיות אזרחיות, בפאתי השטח הבנוי השטח הישראלי. מנהרות אלה ,נועדו לאפשר לחמאס לבצע פעולות פשיטה לעבר כוחות של צה"ל ויישובים סמוכי-גדר ,ובמקרים מסוימים אף לחדור

לעומק השטח הישראלי. המטרה כפולה - "צבירת נכסים", בדמות חטופים שניתן יהיה להעביר לרצועה ולנהל בעניינם משא ומתן בהמשך ;ומימוש פעולות בעלות אפקט תודעתי גבוה, שישפיעו על דעת הקהל בישראל ובאזור.

2( **מנהרות "מגננה"** - רוב המנהרות של חמאס מצויות בעומק השטח הבנוי ברצועת עזה ולא נועדו לחצות לעבר ישראל. מנהרות אלו נועדו לאפשר מספר יעדים: הנעת כוחות בחשאיות וחסינות בין גזרות; פגיעה בכוחות מתמרנים מתוך התת-קרקע; אספקה של אמל"ח ושל אמצעים; הקניית חסינות לפיקוד והשליטה הצבאיים; וירי של רקטות ומרגמות. למעשה ,זאת התשתית שעליה בונה חמאס את יכולת ִתִפקודו במלחמה הבאה .

3. **מנהרות הברחה** - מנהרות מסיני לעבר רפיח, שתכליתן העברת חומרי גלם ואמצעי לחימה לתוך הרצועה. בשנים האחרונות, בעקבות פעילות מצרית אינטנסיבית, הצטמצם מאד מספר מנהרות ההברחה, אך אלה עדיין מתקיימות כעורק חיים הכרחי לתעשייה הצבאית ברצועה.

1. המערך האסטרטגי הנוסף של חמאס לצד המנהרות הוא **הנשק תלול המסלול**. למעשה ,זהו הכלי המרכזי שיש לחמאס לפגיעה במדינת ישראל. ברשות חמאס מצויות כיום אלפים רבים של רקטות. לאור מערך

ההגנה האקטיבי היעיל שבידי מדינת ישראל, ובראשו מערכת "כיפת ברזל ,"היכולת של חמאס לבצע ירי קטלני נרחב לעומק ישראל

הצטמצמה באופן מהותי. לאור זאת, תפיסת האש של חמאס כוללת היום שתי תכליות מרכזיות: שיבוש שיגרת החיים בכל ישראל, כולל בגוש דן ובצפון המדינה .

זאת, כדי לפגוע במשק הישראלי ולהשפיע על התודעה של הציבור הישראלי .לצד זאת ירי קטלני לטווחים קצרים, מול כוחות ומול היישובים סמוכי-הגדר ,בטווחים בהם "כיפת ברזל" אינה פועלת.

1. לצד המנהרות והמערך הרקטי, לחמאס יש עשרות בודדות של כלי טיס בלתי מאוישים, חלקם מיועדים לתקיפה, וכן כלי שיט בלתי מאוישים למטרות תקיפה .

**כיצד חמאס מדמיינת מערכה עתידית ברצועת עזה ?**

1. בראיית חמאס, עדיף שמערכה עתידית ברצועת עזה תפתח ביוזמה של חמאס ,אשר תאפשר לה לממש את "ההפתעות" שהיא מתכננת, לפני עיבוי מערכי ההגנה של צה"ל. "מכת הפתיחה" של חמאס צפויה לכלול מהלכי פשיטה מהתווך התת-קרקעי ו/או הימי, שתכליתם השגת הישגים {חטופים והישג תודעתי} כבר בשלב פתיחת המערכה .
2. במקביל, המערכה תיפתח באש, שתכלול ירי של עשרות רבות של רקטות ביממה לעבר העורף הישראלי ומרחב הגבול )כוחות ויישובים(. הירי מתוכנן להימשך לאורך כל ימי הלחימה, על מנת לשמור על רציפות ולשרת את התכלית של שיבוש שגרת החיים. במקביל תנועת חמאס תמשיך לנסות ולהוציא לפועל פעילויות התקפיות בתוך שטח ישראל {מהקרקע, מהתת-קרקע, מהאוויר ומהים}.
3. חמאס תערך להגנה כשהיא מתבססת על תשתיות התת קרקע ועל השטח האזרחי הבנוי. חמאס מודעת לחוסר יכולתה לעצור תמרון ישראלי, אך תכליתה היא עיכוב התמרון וגביית מחיר כבד {הרוגים וחטופים}, שישפיעו על התודעה בקרב הציבור הישראלי ועל הנכונות של ישראל להעמיק את התמרון .

להשלמת התמונה יצוין, כי בפרק זה, עסקנו באיום המרכזי מרצועת עזה, שהוא חמאס. יש לזכור כי לצד חמאס פועלים עוד מספר ארגונים חמושים ברצועת עזה ,אך האיום שאלו מהווים על ישראל - מופחת .

ביניהם ראוי להזכיר את הג'יהאד האסלאמי הפלסטיני, תנועה שממומנת על ידי איראן, שלרשותה מספר אלפי פעילים, ובעיקר מערך רקטי רחב, שאינו נופל בהיקפו )אך כן ברמתו( מזה של חמאס. בנוסף, לארגון יש מספר מוגבל של מנהרות התקפיות, וכשירות הכוחות הקרקעיים שלו נמוכה מזו של חמאס .

לצד זאת, יש מספר ארגונים קטנים ובינוניים {מארגוני סלפיה ג'יהאדיה ועד רסיסי הפתח הצבאי} שיכולותיהם מוגבלות בעיקר לירי רקטות פשוטות לטווח קצר .

**שימוש בעפיפוני תבערה בעימות פלסטיני-ישראלי (מויקיפדיה, נכון למאי 2018)**

שימוש בולט בעפיפוני תבערה נעשה ב[רצועת עזה](https://he.wikipedia.org/wiki/%D7%A8%D7%A6%D7%95%D7%A2%D7%AA_%D7%A2%D7%96%D7%94) במהלך [העימותים בגבול ישראל-רצועת עזה ב-2018](https://he.wikipedia.org/wiki/%D7%94%D7%A2%D7%99%D7%9E%D7%95%D7%AA%D7%99%D7%9D_%D7%91%D7%92%D7%91%D7%95%D7%9C_%D7%99%D7%A9%D7%A8%D7%90%D7%9C-%D7%A8%D7%A6%D7%95%D7%A2%D7%AA_%D7%A2%D7%96%D7%94_(2018)). בעימותים אלה, שילחו [מחבלים פלסטינים](https://he.wikipedia.org/wiki/%D7%98%D7%A8%D7%95%D7%A8_%D7%A4%D7%9C%D7%A1%D7%98%D7%99%D7%A0%D7%99) עפיפוני תבערהכ-250 עפיפונים, שעל חלקם ציירו הפלסטינים [צלב קרס](https://he.wikipedia.org/wiki/%D7%A6%D7%9C%D7%91_%D7%A7%D7%A8%D7%A1) והצמידו כרזותעל מנת להצית [שדות חקלאיים](https://he.wikipedia.org/wiki/%D7%A9%D7%93%D7%94_(%D7%97%D7%A7%D7%9C%D7%90%D7%95%D7%AA)) ותשתיות הסמוכות ל[גדר המערכת סביב רצועת עזה](https://he.wikipedia.org/wiki/%D7%92%D7%93%D7%A8_%D7%94%D7%9E%D7%A2%D7%A8%D7%9B%D7%AA_%D7%A1%D7%91%D7%99%D7%91_%D7%A8%D7%A6%D7%95%D7%A2%D7%AA_%D7%A2%D7%96%D7%94). השימוש הנרחב בעפיפוני תבערה לביצוע [הצתות](https://he.wikipedia.org/wiki/%D7%94%D7%A6%D7%AA%D7%94_(%D7%A4%D7%A9%D7%A2)) ו[פיגועי](https://he.wikipedia.org/wiki/%D7%A4%D7%99%D7%92%D7%95%D7%A2) [טרור](https://he.wikipedia.org/wiki/%D7%98%D7%A8%D7%95%D7%A8) זכה בתקשורת לשם "טרור העפיפונים" ו"טרור ההצתות", שהתקשר גם ל"[טרור החקלאי](https://he.wikipedia.org/wiki/%D7%A4%D7%A9%D7%99%D7%A2%D7%94_%D7%97%D7%A7%D7%9C%D7%90%D7%99%D7%AA_%D7%91%D7%99%D7%A9%D7%A8%D7%90%D7%9C)" שעלה אף הוא בתקופה זו. השימוש בעפיפוני התבערה גבר לאחר שניסיונותיהם של הפלסטינים לפרוץ את הגדר ולחדור דרכה על מנת לבצע פיגועים ביישובי [עוטף עזה](https://he.wikipedia.org/wiki/%D7%A2%D7%95%D7%98%D7%A3_%D7%A2%D7%96%D7%94) נכשלו, כמו גם הניסיונות לפריצת המונים של הגדר ב-[30 במרץ](https://he.wikipedia.org/wiki/30_%D7%91%D7%9E%D7%A8%D7%A5) וב-[6 באפריל](https://he.wikipedia.org/wiki/6_%D7%91%D7%90%D7%A4%D7%A8%D7%99%D7%9C) במסגרת "[צעדת השיבה הגדולה](https://he.wikipedia.org/wiki/%D7%A6%D7%A2%D7%93%D7%AA_%D7%94%D7%A9%D7%99%D7%91%D7%94_%D7%94%D7%92%D7%93%D7%95%D7%9C%D7%94)" שנהדפו בידי [צלפי](https://he.wikipedia.org/wiki/%D7%A6%D7%9C%D7%99%D7%A4%D7%94_%D7%91%D7%99%D7%A9%D7%A8%D7%90%D7%9C) [צה"ל](https://he.wikipedia.org/wiki/%D7%A6%D7%94%22%D7%9C) ו[משמר הגבול](https://he.wikipedia.org/wiki/%D7%9E%D7%A9%D7%9E%D7%A8_%D7%94%D7%92%D7%91%D7%95%D7%9C) באמצעות [ירי סלקטיבי](https://he.wikipedia.org/wiki/%D7%99%D7%A8%D7%99_%D7%A1%D7%9C%D7%A7%D7%98%D7%99%D7%91%D7%99) וב[אמצעים לפיזור הפגנות](https://he.wikipedia.org/wiki/%D7%90%D7%9E%D7%A6%D7%A2%D7%99%D7%9D_%D7%9C%D7%A4%D7%99%D7%96%D7%95%D7%A8_%D7%94%D7%A4%D7%92%D7%A0%D7%95%D7%AA). בנוסף נחל צה"ל הצלחות בחשיפת [מנהרות לחימה ברצועת עזה](https://he.wikipedia.org/wiki/%D7%9E%D7%A0%D7%94%D7%A8%D7%95%D7%AA_%D7%9C%D7%97%D7%99%D7%9E%D7%94_%D7%91%D7%A8%D7%A6%D7%95%D7%A2%D7%AA_%D7%A2%D7%96%D7%94). השימוש בעפיפוני תבערה גרם לשריפות רבות. על פי נתוני כבאות והצלה, מתחילת גל טרור העפיפונים של ערביי רצועת עזה, פרצו באזור עוטף עזה כ-270 שריפות, שכילו כ-250 אלף דונםלפי [ישראל היום](https://he.wikipedia.org/wiki/%D7%99%D7%A9%D7%A8%D7%90%D7%9C_%D7%94%D7%99%D7%95%D7%9D), במהלך שלושה חדשים של טרור העפיפונים הוצתו למעלה מ-1,000 שריפות שכילו יותר מ-30,000 [דונם](https://he.wikipedia.org/wiki/%D7%93%D7%95%D7%A0%D7%9D) של [שמורות טבע בישראל](https://he.wikipedia.org/wiki/%D7%A9%D7%9E%D7%95%D7%A8%D7%95%D7%AA_%D7%98%D7%91%D7%A2_%D7%91%D7%99%D7%A9%D7%A8%D7%90%D7%9C).

### פתרונות נגד עפיפוני ובלוני התבערה

משרד הביטחון, צה"ל, [התעשיות הביטחוניות](https://he.wikipedia.org/wiki/%D7%A4%D7%99%D7%AA%D7%95%D7%97_%D7%90%D7%9E%D7%A6%D7%A2%D7%99_%D7%9C%D7%97%D7%99%D7%9E%D7%94_%D7%91%D7%99%D7%A9%D7%A8%D7%90%D7%9C) וגורמים פרטייםמפתחים אמצעים טכנולוגיים ותרגולות צבאיות נגד עפיפוני התבערה ובלוני הנפץ. הפתרונות מתמקדים באיתור ואיכון, יירוט באוויר ותגובה מהירה של [חבלנים](https://he.wikipedia.org/wiki/%D7%97%D7%91%D7%9C%D7%94_%D7%95%D7%A1%D7%99%D7%9C%D7%95%D7%A7_%D7%A4%D7%A6%D7%A6%D7%95%D7%AA) ו[מכבי אש](https://he.wikipedia.org/wiki/%D7%9E%D7%9B%D7%91%D7%99_%D7%90%D7%A9) לשריפות המוצתות על ידם. למרות זאת, טרם נמצאה שיטה יעילה למגר את טרור העפיפונים. צה"ל פיתח שיטה של שימוש ב[רחפני מרוצים](https://he.wikipedia.org/wiki/%D7%A8%D7%97%D7%A4%D7%9F) על מנת ליירט עפיפוני תבערהב-[11 במאי](https://he.wikipedia.org/wiki/11_%D7%91%D7%9E%D7%90%D7%99) הפיל הרחפן המיירט כ-40 עפיפוני תבערה בגבול [רצועת עזה](https://he.wikipedia.org/wiki/%D7%A8%D7%A6%D7%95%D7%A2%D7%AA_%D7%A2%D7%96%D7%94) במהלך [עימותי "צעדה השיבה הגדולה](https://he.wikipedia.org/wiki/%D7%94%D7%A2%D7%99%D7%9E%D7%95%D7%AA%D7%99%D7%9D_%D7%91%D7%92%D7%91%D7%95%D7%9C_%D7%99%D7%A9%D7%A8%D7%90%D7%9C-%D7%A2%D7%96%D7%94_(2018))ביוני 2018 פרס צה"ל מערכת של [רפאל - מערכות לחימה מתקדמות](https://he.wikipedia.org/wiki/%D7%A8%D7%A4%D7%90%D7%9C_-_%D7%9E%D7%A2%D7%A8%D7%9B%D7%95%D7%AA_%D7%9C%D7%97%D7%99%D7%9E%D7%94_%D7%9E%D7%AA%D7%A7%D7%93%D7%9E%D7%95%D7%AA) לאיתור ואיכון עפיפוני ובלוני התבערה. החל מאמצע יוני 2018 החל צה"ל לבצע [ירי אזהרה](https://he.wikipedia.org/wiki/%D7%94%D7%95%D7%A8%D7%90%D7%95%D7%AA_%D7%A4%D7%AA%D7%99%D7%97%D7%94_%D7%91%D7%90%D7%A9) אל עבר חוליות טרור המשלחות עפיפוני תבערה ובלוני נפץ, תוך הימנעות מפגיעה בהן. **עוזי רובין** **{לשעבר ראש התוכנית להגנה מפני טילים}** הסביר מדוע ישראל לא מצליחה מול איום עפיפוני התבערה: "הפרדוקס של לוחמה א-סימטרית צורם לכולם, אך הוא לא ייחודי רק לישראל. אנו מכירים את חוסר ההצלחה האמריקני מול המיליציות העיראקיות או הכישלון הסובייטי מול המוג'אהדין האפגני". עוד הסביר כי "הצד החלש מבין כי אינו יכול להכריע את הצד החזק ולכן הוא מנסה להטריד אותו בכל דרך אפשרית".

**"כיפת ברזל"**

מערך ההגנה האקטיבית של מדינת ישראל מבוסס על תפיסת הגנה רב שכבתית ,הכוללת את מערכות הנשק - "כיפת ברזל ,""שרביט קסמים" ו"חץ, "2 ו – 3 , מערכת

"כיפת ברזל" מיועדת ליירט [רקטות](https://he.wikipedia.org/wiki/%D7%A8%D7%A7%D7%98%D7%94) וטילים קִצרי-טווח, המשוגרים מעזה או מלבנון. המערכת פותחה בהובלת מנהלת "חומה " במשרד הביטחון ,ומיוצרת על ידי חברת [רפאל](https://he.wikipedia.org/wiki/%D7%A8%D7%A4%D7%90%D7%9C_-_%D7%9E%D7%A2%D7%A8%D7%9B%D7%95%D7%AA_%D7%9C%D7%97%D7%99%D7%9E%D7%94_%D7%9E%D7%AA%D7%A7%D7%93%D7%9E%D7%95%D7%AA) וחברת רייטאון . חברת [אלתא](https://he.wikipedia.org/wiki/%D7%90%D7%9C%D7%AA%D7%90) מייצרת את [המכ"ם](https://he.wikipedia.org/wiki/%D7%9E%D7%9B%22%D7%9D), וחברת [mPrest](https://he.wikipedia.org/wiki/MPrest)  פיתחה את מערכת [השליטה והבקרה.](https://he.wikipedia.org/wiki/%D7%A9%D7%9C%D7%99%D7%98%D7%94_%D7%95%D7%91%D7%A7%D7%A8%D7%94)

המערכת מבצעית החל ממרץ [2011](https://he.wikipedia.org/wiki/2011),

במסגרת יחידה 947 של [מערך ההגנה האווירית](https://he.wikipedia.org/wiki/%D7%9E%D7%A2%D7%A8%D7%9A_%D7%94%D7%94%D7%92%D7%A0%D7%94_%D7%94%D7%90%D7%95%D7%95%D7%99%D7%A8%D7%99%D7%AA). המערכת מהווה מרכיב חשוב בהתמודדות של ישראל מול ירי הרקטות [מרצועת עזה](https://he.wikipedia.org/wiki/%D7%A8%D7%A6%D7%95%D7%A2%D7%AA_%D7%A2%D7%96%D7%94), כחלק [מהלחימה ברצועת עזה לאחר מבצעי "עופרת יצוקה"](https://he.wikipedia.org/wiki/%D7%94%D7%9C%D7%97%D7%99%D7%9E%D7%94_%D7%91%D7%A8%D7%A6%D7%95%D7%A2%D7%AA_%D7%A2%D7%96%D7%94_%D7%9C%D7%90%D7%97%D7%A8_%D7%9E%D7%91%D7%A6%D7%A2_%D7%A2%D7%95%D7%A4%D7%A8%D7%AA_%D7%99%D7%A6%D7%95%D7%A7%D7%94), "עמוד ענן" ו"צוק איתן".

**מרכיבים ואופן פעולה**

המערכת מורכבת [ממכ"ם](https://he.wikipedia.org/wiki/%D7%9E%D7%9B%22%D7%9D) חיפוש והנחיה, מרכז בקרה וטילי יירוט. טיל היירוט ,הנקרא "טמיר", מצויד [בראש ביות](https://he.wikipedia.org/wiki/%D7%A8%D7%90%D7%A9_%D7%91%D7%99%D7%95%D7%AA) אלקטרו-אופטי ובמספר מִשטחי ניהוג, המקנים לו [כושר תמרון](https://he.wikipedia.org/wiki/%D7%9B%D7%95%D7%A9%D7%A8_%D7%AA%D7%9E%D7%A8%D7%95%D7%9F) גבוה.



מכ"ם המערכת מזהה שיגור של רקטה, ומעביר מידע על מסלול מעופה למערכת [השליטה והבקרה](https://he.wikipedia.org/wiki/%D7%A9%D7%9C%D7%99%D7%98%D7%94_%D7%95%D7%91%D7%A7%D7%A8%D7%94) {שו"ב}, המחשבת לפי מידע זה את **מקום הפגיעה הצפוי**. אם מיקום זה מצדיק יירוט, משוגר טיל יירוט נגד הרקטה. [הראש הקרבי](https://he.wikipedia.org/wiki/%D7%A8%D7%90%D7%A9_%D7%A7%D7%A8%D7%91) של טיל היירוט מתפוצץ בסמוך לרקטה באמצעות [מרעום קירבה](https://he.wikipedia.org/wiki/%D7%9E%D7%A8%D7%A2%D7%95%D7%9D_%D7%A7%D7%A8%D7%91%D7%94), וגורם להפלתה טרם הגעתה אל מטרתה, במקום שבו לא צפוי נזק לצד המיירט .

המערכת נותנת מענה לרקטות בעלות טווח מקסימלי של כ- 100 ק"מ. הטווח המינימלי תלוי במהירות התעופה של הרקטה ובמהירות התגובה של המערכת {כ- 4.5 ק"מ].

בשנת ההפעלה הראשונה של המערכת עמדו אחוזי ההצלחה שלה ביירוט מטרותיה על %75. עם השנים עלו אחוזי היירוט, ו[במבצע "צוק איתן"](https://he.wikipedia.org/wiki/%D7%9E%D7%91%D7%A6%D7%A2_%D7%A6%D7%95%D7%A7_%D7%90%D7%99%D7%AA%D7%9F) אחוזי הצלחתה היו **מעל %90.**

המערכת נמנעת מירי סרק לעבר רקטות שזיהתה כבלתי מאיימות בפגיעה בנפש ,והצלחתה נמדדת בשני פרמטרים: האחד - זיהוי הרקטה כמיועדת לפגוע בשטח מיושב, והשני - יירוט של אותה רקטה .



**הקמת היחידה והצטיידות סדרתית**

במאי [2009](https://he.wikipedia.org/wiki/2009) קבע [מפקד חיל האוויר](https://he.wikipedia.org/wiki/%D7%9E%D7%A4%D7%A7%D7%93_%D7%97%D7%99%D7%9C_%D7%94%D7%90%D7%95%D7%95%D7%99%D7%A8_%D7%94%D7%99%D7%A9%D7%A8%D7%90%D7%9C%D7%99) דאז, [עידו נחושתן](https://he.wikipedia.org/wiki/%D7%A2%D7%99%D7%93%D7%95_%D7%A0%D7%97%D7%95%D7%A9%D7%AA%D7%9F), [שגדוד 947](https://he.wikipedia.org/w/index.php?title=%D7%92%D7%93%D7%95%D7%93_947&action=edit&redlink=1) של מערך הנ"מ ,ששימש כגדוד [טילי כתף](https://he.wikipedia.org/wiki/%D7%98%D7%99%D7%9C_%D7%9B%D7%AA%D7%A3) מסוג [סטינגר](https://he.wikipedia.org/wiki/%D7%A1%D7%98%D7%99%D7%A0%D7%92%D7%A8), יוסב מגדוד נ"מ טקטי ליחידת ההקמה של מערכת כיפת ברזל .

בתחילת [2011](https://he.wikipedia.org/wiki/2011) הצטייד צה"ל בשתי סוללות. באפריל 2011 הוזמנו ארבע סוללות נוספות. ב[-17 בנובמבר](https://he.wikipedia.org/wiki/17_%D7%91%D7%A0%D7%95%D7%91%D7%9E%D7%91%D7%A8) [2012](https://he.wikipedia.org/wiki/2012) סופקה סוללה חמישית, בעלת ביצועים משופרים ,והוצבה [**בגוש דן**.](https://he.wikipedia.org/wiki/%D7%92%D7%95%D7%A9_%D7%93%D7%9F) באותו יום יירטה הסוללה בהצלחה רקטה ששוגרה לגוש דן במהלך [מבצע עמוד ענן](https://he.wikipedia.org/wiki/%D7%9E%D7%91%D7%A6%D7%A2_%D7%A2%D7%9E%D7%95%D7%93_%D7%A2%D7%A0%D7%9F).

במהלך [מבצע](https://he.wikipedia.org/wiki/%D7%9E%D7%91%D7%A6%D7%A2_%D7%A6%D7%95%D7%A7_%D7%90%D7%99%D7%AA%D7%9F)  [צוק](https://he.wikipedia.org/wiki/%D7%9E%D7%91%D7%A6%D7%A2_%D7%A6%D7%95%D7%A7_%D7%90%D7%99%D7%AA%D7%9F)  [איתן](https://he.wikipedia.org/wiki/%D7%9E%D7%91%D7%A6%D7%A2_%D7%A6%D7%95%D7%A7_%D7%90%D7%99%D7%AA%D7%9F) נקלטו במערכת הביטחון סוללות נוספות ,וביולי [2015](https://he.wikipedia.org/wiki/2015) סופקה הסוללה התשיעית למערכת הביטחון .

**סוללות "דרום"**

במרץ [2011](https://he.wikipedia.org/wiki/2011) הוצבה, לראשונה, סוללת "בזלת" של מערך ההגנה האווירית באזור [**באר שבע**.](https://he.wikipedia.org/wiki/%D7%91%D7%90%D7%A8_%D7%A9%D7%91%D7%A2) [באפריל](https://he.wikipedia.org/wiki/4_%D7%91%D7%90%D7%A4%D7%A8%D7%99%D7%9C) 2011 הוצבה גם סוללת "אידו" בשטח [**אשקלון**](https://he.wikipedia.org/wiki/%D7%90%D7%A9%D7%A7%D7%9C%D7%95%D7%9F). באוגוסט 2011 הוצבה סוללה שלישית, ליד [**אשדוד**.](https://he.wikipedia.org/wiki/%D7%90%D7%A9%D7%93%D7%95%D7%93)

באוגוסט [2013,](https://he.wikipedia.org/wiki/2013) כיפת ברזל יירטה, לראשונה, רקטה שנורתה [מסיני](https://he.wikipedia.org/wiki/%D7%A1%D7%99%D7%A0%D7%99) [**לאילת**](https://he.wikipedia.org/wiki/%D7%90%D7%99%D7%9C%D7%AA).

**"עמוד ענן" ו"צוק איתן**"

במהלך [מבצע "עמוד ענן"](https://he.wikipedia.org/wiki/%D7%9E%D7%91%D7%A6%D7%A2_%D7%A2%D7%9E%D7%95%D7%93_%D7%A2%D7%A0%D7%9F) יירטו סוללות כיפת ברזל 428 רקטות ורשמו כ-%84 הצלחה.

במהלך [הסלמת יוני-יולי 2014](https://he.wikipedia.org/wiki/%D7%94%D7%9C%D7%97%D7%99%D7%9E%D7%94_%D7%91%D7%A8%D7%A6%D7%95%D7%A2%D7%AA_%D7%A2%D7%96%D7%94_%D7%9C%D7%90%D7%97%D7%A8_%D7%9E%D7%91%D7%A6%D7%A2_%D7%A2%D7%9E%D7%95%D7%93_%D7%A2%D7%A0%D7%9F#.D7.99.D7.95.D7.A0.D7.99-.D7.99.D7.95.D7.9C.D7.99_2014) יירטו סוללות כיפת ברזל **בדרום הארץ** עשרות רקטות שירו הפלסטינים, כולל 12 רקטות שנורו במטח אחד ב[-7 ביולי](https://he.wikipedia.org/wiki/7_%D7%91%D7%99%D7%95%D7%9C%D7%99). בעקבות הירי הכבד פתח צה"ל [במבצע "צוק איתן](https://he.wikipedia.org/wiki/%D7%9E%D7%91%D7%A6%D7%A2_%D7%A6%D7%95%D7%A7_%D7%90%D7%99%D7%AA%D7%9F)", ושבע סוללות כיפת ברזל נפרשו ברחבי הדרום והמרכז. הסוללות יירטו למעלה ממאה רקטות שירו [הפלסטינים](https://he.wikipedia.org/wiki/%D7%A4%D7%9C%D7%A1%D7%98%D7%99%D7%A0%D7%99%D7%9D), כולל רקטות ארוכות-טווח מדגמי [75-M](https://he.wikipedia.org/wiki/M-75)  [ופאג'ר 5](https://he.wikipedia.org/wiki/%D7%A4%D7%92%27%D7%A8_5). היירוטים התבצעו מעל [ירושלים,](https://he.wikipedia.org/wiki/%D7%99%D7%A8%D7%95%D7%A9%D7%9C%D7%99%D7%9D) [גוש דן,](https://he.wikipedia.org/wiki/%D7%92%D7%95%D7%A9_%D7%93%D7%9F) [השפלה,](https://he.wikipedia.org/wiki/%D7%94%D7%A9%D7%A4%D7%9C%D7%94) [השרון,](https://he.wikipedia.org/wiki/%D7%94%D7%A9%D7%A8%D7%95%D7%9F) [חוף הכרמל,](https://he.wikipedia.org/wiki/%D7%9E%D7%95%D7%A2%D7%A6%D7%94_%D7%90%D7%96%D7%95%D7%A8%D7%99%D7%AA_%D7%97%D7%95%D7%A3_%D7%94%D7%9B%D7%A8%D7%9E%D7%9C) [אשדוד,](https://he.wikipedia.org/wiki/%D7%90%D7%A9%D7%93%D7%95%D7%93) [באר שבע,](https://he.wikipedia.org/wiki/%D7%91%D7%90%D7%A8_%D7%A9%D7%91%D7%A2) [קריית גת,](https://he.wikipedia.org/wiki/%D7%A7%D7%A8%D7%99%D7%99%D7%AA_%D7%92%D7%AA) [אשקלון,](https://he.wikipedia.org/wiki/%D7%90%D7%A9%D7%A7%D7%9C%D7%95%D7%9F) [דימונה](https://he.wikipedia.org/wiki/%D7%93%D7%99%D7%9E%D7%95%D7%A0%D7%94) , [שדרות](https://he.wikipedia.org/wiki/%D7%A9%D7%93%D7%A8%D7%95%D7%AA) ויישובים רבים נוספים. במהלך כל המבצע יירטו 9 סוללות כיפת ברזל 578 רקטות לטווחים שונים שירו הפלסטינים [מרצועת עזה](https://he.wikipedia.org/wiki/%D7%A8%D7%A6%D7%95%D7%A2%D7%AA_%D7%A2%D7%96%D7%94).

**חיוניותה של המערכת ,מלבד היותה מערכת הגנה, היא במתן אורך נשימה להנהגה בישראל, להורות לצה"ל על השלמת מהלכי התמרון הנדרשים. יכולת הספיגה של העורף לאורך זמן, תוך צמצום משמעותי של כמות הנפגעים, מהווה מרכיב מרכזי בתחושת הביטחון של האזרחים בישראל.**



**סב"ר בנגב**

**כללי - הופעת כלי הנשק הקיברנטיים**

התפתחות הטכנולוגיה והחדשנות בתחום המידע והתקשורת בעשורים האחרונים, בשילוב עם כוחות השוק המניעים את הכלכלה הבינ"ל, אפשרה את הופעתה ואת התפתחותה של תופעת "האינטרנט של הדברים". עד 2020, למעלה מ- 50 מיליארד מכשירים צפויים להיות מחוברים לאינטרנט או למרחב הקיברנטי, מלבד יישומים המתממשקים עם "הבית החכם" וענפי תעשייה ושירותים ציבוריים ,קיימות דרישה ותלות גוברות לשילוביות המרחב הקיברנטי באופן אסטרטגי בתחומי הביטחון ובטכנולוגיות צבאיותתופעה גלובלית זאת, הפכה את המרחב הקיברנטי - באופן בלתי נמנע - ל**מרחב החמישי של הלוחמה**, שאפילו הפנטגון הכיר כבעל חשיבות מכרעת לפעולות צבאיות, כמו שאר התחומים הקונבנציונליים:

היבשה, הים, האוויר והחלל.

בעוד שהמרחב הקיברנטי יוצר הזדמנויות כלכליות מהותיות, מעצב מחדש תעשיות ומשנה את הגדרתם של מושגים צבאיים, הוא גם רגיש מאוד לצורות שונות של ניצול ,של הטיות ולפיגועים.כלי נשק קיברנטיים הם נכסים אינטלקטואליים, אשר ניתן להשתמש בהם הן בעיתות שלום והן בעיתות מלחמה ,והם מהווים איומים חמורים על הביטחון ונמצאים בשימוש גובר יותר ויותר על ידי שחקנים מדינתיים ושאינם מדינתיים, על מנת להשיג מגוון של מטרות כלכליות, פוליטיות או צבאיות. בחודש דצמבר 2015, בוצעה מתקפה קיברנטית אשר שיבשה את רשת החשמל הלאומית של אוקראינה. המתקפה בוצעה באופן משולב על ידי פושעי

רשתמאורגנים ושחקנים מדינתיים .מוקדם יותר באותה שנה, קבוצה של האקרים סינים מאומנים גנבו מסמכים מסווגים הנוגעים לעסקאות כלכליות ופוליטיקאים אמריקאים, באמצעות חדירה ממוחשבת. מתחקיר של CNN שנערך בשנת 2014 בנוגע למתקפות קיברנטיות נגד סוכנויות פדרליות בארה"ב עולה, כי מספר הפריצות למערכות ממשלתיות זינקה ב- %35 בין 2010 ל-2013. צורת הלוחמה הישנה - המשלבת חבלה, ריגול וחתרנות - זכתה לכלים מתוחכמים חדשים - כלי נשק קיברנטיים.

עם זאת, המגמה המדאיגה ביותר היא ש"פשעים" אלה מהווים רק חלק קטן מכלל המתקפות הקיברנטיות כנגד גופים ממשלתיים, אזרחיים, מסחריים וצבאיים. על פי מחקר שנערך לאחרונה ,74 אחוזים ממומחי האבטחה צופים, כי הם יצטרכו להתמודד עם מתקפה קיברנטית בשנת 2016, וכ-30 אחוזים דיווחו, כי חווים התקפות דיוג Fishing}}, מדי יום כלי נשק קיברנטיים יכולים לשמש למגוון כוונות, החל מהרס ,עבור בשיבוש הפעילות הסדירה ועד לגניבה. כלי נשק קיברנטיים משמשים גם כדי לעוות את המידע הקיים במערכות השונות וכדי להטמיע מידע כוזב. באמצעות שיטה זו, ניתן לשנות את ההקשר של מכתבים והודעות, ולגרום לנזק בתהליכי קבלת ההחלטות.

**אבטחת סב"ר וישראל**

התפתחויות מדאיגות אלה במרחב הקיברנטי מתקיימות גם בישראל, האיומים הנוגעים לרציפות תפקודית גברו, נוכח התלות הגוברת של המדינה בטכנולוגיה ובמרחב זה. מחקר שנערך ב-2012 ציין, כי ישראל "עשויה להיות המטרה הגדולה ביותר בעולם - על ידי האקרים עוינים, שחקנים לא-מדינתיים ומדינות - עם כמה אלפי התקפות מקוונות לדקה". מאז השקתה של חברת תהילה ב 1977, חל שיפור משמעותי בפיתוח אבטחת המידע של אתרים ממשלתיים. כדי להתמודד עם האתגר של הביטחון הקיברנטי, הקימה ממשלת ישראל את הרשות הלאומית לאבטחת מידע בשנת 2002. מטה הסייבר הלאומי הוקם בשנת 2011 במטרה לעודד ,נושאים הקשורים לסב"ר, לתאמם ולקדמם. הקמת רשות לאומית לביטחון קיברנטי ב -2016 מייצגת צעד חשוב נוסף בכיוון זה.

מעבר לכינון מנגנון לאומי ייעודי ומרכזי לביטחון קיברנטי, חיוני לקדם את יכולת העמידה של ישראל כנגד מתקפות קיברנטיות ולהתאושש מהן. לשם כך, המדינה בונה את תעשיית האבטחה הקיברנטית שלה ומשפרת אותה, וכן מסתמכת על ההון האנושי והחדשני שלה וממנפת את האקדמיה בעלת השם עולמי שלה, כחלק בלתי נפרד מהמערכת הישראלית הכוללת. תעשיית האבטחה הקיברנטית הישראלית הופכת במהירות לאחד ממוקדי החידושים הביטחוניים, המחקר והפיתוח של העולם כאשר כ-%20 מההשקעות הפרטיות בעולם בתחום האבטחה הקיברנטית בשנת 2015 הופנו לחברות ישראליות ,עלייה של %100 לעומת שנת 2014. על פי מטה הסייבר הלאומי, יש בישראל כ-250 חברות בתחום הביטחון הקיברנטי ,כשהייצוא שלהן ב-2015 מהווה כ-%5 מהשוק האמריקני הגלובלי ושוויו 75 מיליארד דולר.



מאז היווסדה, בשנת 1951, ועד היום, שדרות ממשיכה להוות דוגמה לעיר המגלמת בתוכה את כור ההיתוך של מדינת ישראל, עם עולים וותיקים וחדשים אשר הגיעו מכל קצות תבל. בעיר עצמה כ- 25,000 תושבים המתגוררים בה ואנו צופים כי מספר זה יכפיל עצמו ויגע ל – 50,000 בשנים הקרובות. הפיכתה של שדרות לעיר למידה לומדת ומלמדת, הינה חזונו של ראש העיר אלון דוידי המכהן משנת 2013 , אשר פועל להטמעתו בכל תחומי החיים. עיר למידה הינה עיר בה מתקיים התנאי הבסיסי האומר שכל אחד יכול להפוך למורה ובאותה עת גם להיות תלמיד. בעיר למידה כל אחד יכול ללמד ללא קשר לגיל, תואר, מגדר, הכנסה או מקצוע. בעיר למידה, כל מרחב ציבורי, הופך להיות חלל למידה. בין אם זו הבריכה העירונית, הפאב השכונתי בשעותיו הריקות או גינת המשחקים. בכל מרחב ציבורי בעיר מתקיימת למידה. כל אחד הוא מורה. כל אחד תלמיד. הבשורה הגדולה ביותר כיום בעיר הינה, תנופת הפיתוח האדירה בה העיר נמצאת. שכונות חדשות קורמות עור וגידים, בתי ספר, גני ילדים ומוסדות ציבור מורחבים ונבנים, פארקים וגינות ציבוריות קמים ומתחדשים ותשתיות עירוניות זוכות לפיתוח בכל חלקי העיר.

**חינוך**

מערכת החינוך בשדרות הינה מערכת חינוכית מובילה ומצטיינת, אשר אגפי חינוך מהארץ כולה יכולים ללמוד ממנה רבות. אנו משלבים בעיר חינוך הישגי לצד חינוך ערכי וחינוך משלים. במישור ההישגי, העיר מקדמת תכניות לימוד מתקדמות, בדגש על לימודי מתמטיקה ומדעים, כמקפצה לעתיד מבטיח יותר עבור ילדינו. במישור הערכי, אנו פועלים לחיזוק מעורבותם של בני הנוער בקרב הקהילה, לאהבת המולדת, לציונות ולשירות משמעותי בצה"ל. במישור השלישי, של החינוך המשלים, אנו פועלים רבות על מנת להנגיש לכל ילד וילדה בעיר חוגי העשרה, המאפשרים להעצים את הילדים ובני הנוער שלנו, לפתח חומי עניין ולהביא אותם למצוינות בתחומים הקרובים לליבם.

**קהילה**

שדרות היא עיר אטרקטיבית לכל המשפחה, עיר שכיף לגדול בה ולגדל בה ילידם. בשדרות קהילה יוצאת דופן, תושבי העיר הם האחראים העיקריים לפריחתה ושגשוגה של העיר. זוהי קהילה חמה ומחבקת, פעילה, משתפת ומשתתפת. קהילה המגלה אחווה, אחריות, כבוד וערבות הדדית. כל אלו יחדיו הופכים את החיים בשדרות ואת הקהילה בה למופת ומודל לחיקוי.

**תרבות**

שדרות היא מרכז של תרבות בו ניתן לשמוע את קולה היפה של ארץ ישראל, בתחום הקולנוע, המוזיקה, הריקוד האומנות ועוד. בשנים האחרונות מתקיימים בעיר שינויים מרחקי לכת בתחום התרבות והפנאי, מקומות בילוי נפתחים, פסטיבלים מוצלחים המושכים אליהם יוצרים רבים מתקיימים, השוק העירוני משגשג והופעות רבות מגיעות לעיר. נמשיך ליזום ולסייע ליזמים כדי שמגמה חיובית זאת תימשך.

**תעסוקה**

שדרות עם הפנים לעסקים. חזונה של העיר בתחום התעסוקה הינה קידום מעמדה של העיר כעיר המעניקה שירותים לכל מחוז צפון הנגב ועוטף עזה, תוך קידום תחום היזמות בעיר. אחד הפרויקטים הבולטים בתחום זה הינו מרכז העסקים האזורי שעתיד להיפתח. המרכז הינו פרויקט משותף של העירייה עם 'מעוף', הזרוע הביצועית של הסוכנות לעסקים קטנים ובינוניים במשרד הכלכלה, המסייע ליזמים מהעיר והסביבה לפתח עסק בסיכון נמוך במיוחד. במרכז יהיו משרדים להשכרה ללא התחייבות לזמן ממשוך מצד השוכרים ויתקיים בו לווי של ייעוץ עסקי בכל תהליך הקמת העסק.

**העיר שדרות שוכנת במרחק של מעט יותר מקילומטר מרצועת עזה** - עובדה אשר השפיעה על מצבה הביטחוני. מתחילתה של האינתיפאדה השנייה נורו על העיר רקטות "קסאם" רבות מספור מרצועת עזה. מרביתן לא גרמו נזק פיזי, אולם היו בהן גם כאלה שגרמו להרוגים ונזק לרכוש. גם עם דעיכתה של האינתיפאדה לא שב השקט אל שדרות, והיא המשיכה לסבול מהפגזות של רקטות. עם ביצועה של תוכנית ההתנתקות והשלמת הנסיגה הישראלית מרצועת עזה, הפך ירי הקסאם תכוף יותר ונזקו גבר.



**ירי הרקטות מהרצועה** הוביל את צה"ל לבצע מבצעים על מנת לצמצם את הירי, כדוגמת מבצע גשמי קיץ, שהחל ביוני 2006. בנובמבר 2006, לאחר תקופת הפגזות קשה יחסית, הושגה הפסקת אש בין ישראל לחמאס וירי הקסאם צומצם אם כי לא הופסק כליל. באפריל 2007 החלה הידרדרות מחודשת בגזרת גבול הרצועה כאשר עשרות רקטות נורו אל העיר וסביבתה בבוקר יום העצמאות. ההסלמה נמשכה לתוך חודש מאי, אז גבר מאוד ירי הרקטות אשר גרם לנפגעים ולפינוי חלקי של תושבים מהעיר. לאחר רגיעה מסוימת התחדש ירי הקסאמים לעבר העיר אם כי בתדירות בינונית ונמוכה[דרושה הבהרה]. בחודשים ינואר ופברואר 2008, חלה הסלמה נוספת במצב כאשר בעקבות הירי נפגעו מספר רב יחסית של אזרחים ובהם ילדים. במהלך תקופה זו נורה אל העיר מספר שיא של רקטות (כ-50 ביום), אשר גרמו לפגיעות ברכוש ובנפש. פגיעות אלו הובילו את צה"ל לפתוח במבצע חורף חם בניסיון לצמצם את הירי. בדצמבר 2008, הגיע סבב נוסף של ירי רקטות לעבר תושבי העיר עובדה אשר הייתה אחד הגורמים לפריצתו של מבצע עופרת יצוקה. בשדרות קיימת מערכת "צבע אדום" (לשעבר "שחר אדום") המתריעה על ידי אזעקה על ירי רקטות קסאם בערך 10–15 שניות לפני נחיתת הרקטות. רק לעיתים רחוקות מונעת התרעה זו נזק, אולם היא יכולה להציל חיי אדם אם יספיקו למצוא מחסה באחד מעשרות המבנים הממוגנים שפוזרו בעיר. ביולי 2014 נורו רקטות אל העיר וגרמו לנזק. ירי זה, לשדרות וליתר יישובי עוטף עזה, הוביל ליציאת צה"ל למבצע צוק איתן, ביולי-אוגוסט 2014, שבמהלכו נורו רקטות רבות לעבר העיר. חלק מהן יורטו על ידי כיפת ברזל, אך אחדות מהן פגעו בעיר וגרמו לפצועים ולנזק. ירי הטילים על העיר חודש במהלך מאי-יוני 2018 ואף לראשונה נפגעו בתים בעיר מירי מקלעים פלסטיני, ומעפיפוני תבערה כחלק מההידרדרות הביטחונית מול רצועת עזה.

**תושבי שדרות התמודדו השבוע בעקבות הפעולה שהסתבכה בעזה** שבה סא"ל מ' נהרג (יום א' 11.11.18) וקצין נוסף נפצע בינוני במבצע של כוח מיוחד של צה"ל בתוך שטח רצועת עזה, שבמהלכו התפתחו חילופי אש בין הכוח לפעילי טרור פלסטינים. עם היממה הקשה ביותר מאז מבצע "צוק איתן", כאשר אזעקת "צבע אדום" נשמעה בעיר 20 פעמים בעקבות שיגורן של עשרות רקטות ופצצות מרגמה. 8 רקטות התפוצצו בשטחי העיר וגרמו לנזקים, נפגעים בגוף ובנפש. צוותי העירייה ומרכז חוסן הגיעו לכל הזירות והעניקו טיפול וסיוע לתושבים.

**יחסי ישראל - מצרים**

**כללי**

בשנה שעברה, צוינו 40 שנים לביקור נשיא מצרים, אנואר סאדאת, בירושלים {נובמבר 1977}, אשר פתח את הדרך למשא ומתן על הסכם השלום בין ישראל ובין מצרים {מרץ 1979}. הסכם שלום זה היווה פריצת דרך דרמטית, בעלת חשיבות אסטרטגית עבור ישראל, ושיקף תקווה לשיפור יחסיה עם העולם הערבי. עם זאת ,כפי שיפורט, שיתוף הפעולה בין המדינות מתמקד בעיקר בממד הביטחוני, כאשר במישורים המדיני, החברתי והכלכלי - פוטנציאל היחסים בין המדינות מאכזב ורחוק מכלל מימוש הפוטנציאל הגלום בו .

**המימד הביטחוני**

הסכם השלום בין שתי המדינות מ-1979, מהווה מרכיב חשוב ביותר בביטחונה הלאומי של ישראל, אשר אפשר שקט יחסי בגבולה הדרומי של ישראל, צמצום בהיקף הכוחות הישראלים בגבול והפניית משאבים ביטחוניים נחוצים לגזרות אחרות. ההסכם גם סלל דרך לקשר עם גורמים ערביים נוספים ,ובראשם ירדן.

להסכם השלום בין ישראל ובין מצרים צורף נספח ביטחוני אשר פירט את הסדרי הביטחון בין שתי המדינות ואת ההסדרים לפירוז חצי האי סיני. על פי ההסכם, השטח חולק לרצועות, כאשר לכל רצועה נקבעו הסדרי פירוז ופורטו היקף הכוחות והאמל"ח הניתנים להכנסה אליהם. החל מ-1982 מוצב בשטח סיני כוח המשקיפים הרב-לאומי, MFO- Multinational Force and Observers(, אשר תפקידו לפקח על הסדרי הביטחון בין ישראל לבין מצרים, ולהפעיל את מירב המאמצים על מנת למנוע הפרת סעיפיו. לאחר ההתנתקות הישראלית מעזה ב-2005, חלו שינויים בהסדרים הנוגעים להצבת כוחות מצריים בסיני. שינויים גברו ביתר שאת בשנים האחרונות, עם התגברות אחיזתם של ארגוני טרור בחצי האי.

כיום, ישנה חפיפה רבה יותר מבעבר בין האינטרסים הביטחוניים-מדיניים הישראליים והמצריים, כאשר שתי המדינות מציבות את סוגיית האיום האיראני ואת הלחימה בטרור במקום גבוה בסדר העדיפויות הלאומי. דבר זה הביא להגברת שיתוף הפעולה הביטחוני בין המדינות, בעיקר ביחס לרצועת עזה ולסיני, לרבות ביחס לחישוף מנהרות ,למניעת הברחות אל רצועת עזה וממנה ולמניעת מסתננים מסיני לשטח ישראל. בהקשר זה יצוין השינוי שחל בגישת המשטר המצרי אל תנועת החמאס, לאחר תפיסת השלטון על ידי א-סיסי.

**המימד המדיני**

תקופת שלטונו של א-סיסי מהווה שיפור מסוים ביחס לקודמיו בכל הנוגע לקידום הקשרים המדיניים בין המדינות. ניתן למנות בתקופה זו, ירידה בהיקף ההצהרות המצריות הרשמיות השליליות כנגד ישראל, צמצום מסוים במאמצי מצרים לנגח את ישראל בזירות הבינלאומיות, למשל משיכת החלטת מועצת הביטחון 2334 בנושא ההתנחלויות על ידי מצרים ואת נכונות א-סיסי לקיים פגישות פומביות עם ראש הממשלה נתניהו {ראה פגישת האישים בשולי פתיחת העצרת הכללית של האו"ם בספטמבר 2017}. עם זאת, חשוב להדגיש כי שיפור זה, תלוי גישת א-סיסי ואיננו משקף את עמדת הציבור הרחב ואף לא את גישתו של הממסד המצרי הרחב אל ישראל .אף יש לזכור בהקשר זה, כי חלקים בציבור המצרי אינם מקבלים את שלטון א-סיסי כלגיטימי ורואים בו כמי שחטף את השלטון מהאחים המוסלמים.

היקף וטיב היחסים המדיניים הכולל בין שתי המדינות עודנו מאכזב בראיית ישראל, ואיננו תואם את התקוות ואת הפוטנציאל לנורמליזציה ביניהן. בין המדינות לא מתקיימים קשרים בהיקף ובטיב המצופה בין מדינות שכנות, המקיימות ביניהן יחסי שלום. ניתן למצוא לכך ביטויים רבים, כגון בשיח המדיני המוגבל בין שתי המדינות ובמניעת גישה חופשית מדיפלומטים ישראלים לגורמים מדיניים, פוליטיים, תרבותיים וכלכליים במצרים. עוד ניתן לציין את סירובה של מצרים לקבל מומחי מש"ב {המרכז לשיתוף פעולה בינלאומי} ישראליים, היכולים לסייע לה רבות בקידום תחומים כגון חקלאות, הלחימה במדבור וניצול טוב יותר של משק המים - למרות שמדובר בסוגיות בעייתיות עבורה.

סיבות שונות עומדות ברקע היעדר הנורמליזציה בין שתי המדינות, אך במרכזן עמד במשך שנים רבות חוסר רצון השלטונות במצרים לשלם מחירים נוספים בגין הסכם השלום {עיין ערך סילוק מצרים מהליגה הערבית בין השנים 1989-1979}, ושימור הביקורת על ישראל ככלי להחלשת והסטת הביקורת הציבורית במצרים כנגד השלטון. בשל הגישה הממשלתית והציבורית, מעטים הגורמים בחברה המצרית המוכנים להסתכן ביצירת קשר עם גורמים ישראלים, ואלו שעשו כן בפומבי - נאלצו לשלם מחיר גבוה. דוגמה בולטת מן השנים האחרונות היא הדחתו של תאופיק עוכאשה מהפרלמנט המצרי במרץ 2016, בתואנה של מעילה בתפקיד, בגין הזמנת השגריר הישראלי לארוחת ערב .

**המימד החברתי-כלכלי**

במישור התרבותי קיים חרם על ישראל, כאשר אגודות מקצועיות מצריות חשובות ,כגון אגודות העיתונאים והסופרים מסרבות לקיום כל קשר כזה, ומוקיעות גורמים המבקשים לקדם נורמליזציה, תוך שלילת פרנסתם. סרטים ישראליים אינם מוזמנים לפסטיבלי סרטים בינלאומיים במצרים, ופעילות המרכז האקדמי הישראלי בקהיר - מועטה. מצרים הלומדים עברית במוסדות מצרים - אינם בקשר עם ישראל או עם ישראלים.

גם באותם מקומות בהם קיים שיתוף פעולה חיובי בין המדינות - היקפו מוגבל, והשלטון המצרי אינו מביא את הדבר לידיעת הציבור. דוגמה מובהקת היא איזורי ה- Qualified Industrial Zones( QIZ(, שהם איזורים תעשייתיים במצרים, המאפשרים למצרים לעשות שימוש בהסכם הסחר החופשי בין ישראל לארה"ב, על מנת להגביר את הייצוא המצרי לשוק האמריקאי. הדרישה הינה כי מוצר מצרי יכלול תשומה ישראלית לחומרי הגלם בשיעור של כ-%9. כמחצית מהייצוא המצרי לארה"ב מקורו באיזורי ה- QIZ, המספקים עבודה למאות אלפי מצרים. עם זאת ,מצרים מועטים יודעים כי פרנסתם תלויה בהסכם השלום בין שתי המדינות ונובעת ממנו. יתרה מכך, חל כרסום גדול בהיקף העסקים הישראליים הפועלים במצרים למן שנות התשעים. זאת בעקבות מתחים מדיניים וביטחוניים המשפיעים על סביבת העבודה.

**אתגר הכניסה הבלתי חוקית לישראל מגבול מצרים**

**כללי**

בתחילה ,ממשלת ישראל התמודדה בהבנה עם המהגרים המגיעים מאפריקה, **מתוך הבנה** שמאחורי הניסיונות להיכנס באופן לא חוקי לישראל מאפריקה דרך הגבול היבשתי עם מצרים, עמדו כמה מניעים ובראשם הרצון לשפר את תנאי החיים ובמקרים מסוימים רדיפות עד כדי סכנת חיים בארץ המוצא. רובם הגיעו בתחילה למצרים, ושם שילמו, בדרך כלל, סכומים של עד אלפיים דולר למבריחים הבדואים להעברתם לגבול בין מצרים וישראל. הממשלה אפשרה את כניסתם, ומהגרים רבים מצאו עבודות שירות בבתי מלון ומסעדות .

ואולם, כאשר מספרם גדל, התעוררה דאגה. במחצית השנייה של שנות ה- 2000 חלה עלייה משמעותית במספר העובדים ה"בלתי מתועדים" שהגיעו מאפריקה לישראל דרך גבול מצרים. בשנת 2006 נעצרו כ – 1,000 עובדים ללא תיעוד; בשנת 2007 נעצרו כ – 5,000; בשנת 2008 נעצרו כ – 1,700 וב- 2009 - כ – 5,000 במחצית הראשונה של 2010 המשיך וגדל שיעור ההגירה משמעותית: בשבעת החודשים הראשונים של השנה, נתפסו יותר מ- 8,000 עובדים בלתי מתועדים.

כמובן ,מספרם הכולל של העובדים הלא-מתועדים, גדול באופן מובהק ממספרים אלו, משום שרבים מהם לא נתפסו. הגל המוקדם של עובדים בלתי מתועדים הגיע בעיקר מסודאן, בעוד שב- 2009 רוב העולים הגיעו מאריתריאה.

כיום, מצויים בישראל, לפי הערכות של גורמים שונים, לפחות כ-45,000 מחפשי מקלט, אשר מחציתם מסודאן ומאריתריאה .

לאחר שבית המשפט העליון הכריז, כי החזקתם של המהגרים במיתקן הכליאה 'סהרונים' לטווח ארוך מספר לשנים אינה חוקית, הממשלה פתחה את 'חולות' - מיתקן פתוח - בדצמבר 2013. לפי מאפייניו של המיתקן, כמיתקן פתוח, כ- 1,800 עצירי חולות הורשו לעזוב את המיתקן ,אך נדרשו לחתום כשלוש פעמים ביום על מנת להוכיח שאינם מתכוונים לברוח וכן לחזור לעוצר בערב.

בספטמבר 2014 בג"ץ ביטל את התיקון לחוק למניעת הסתננות שבמסגרתו פעל מיתקן חולות והורה למדינה לסגור את חולות בתוך 90 יום .יחד עם ההוראה על סגירת המיתקן ,בית המשפט התייחס גם להגבלת משך מעצרם של מהגרים.

לאחר שבעבר החוק קבע תקופות של 20 חודשים, וקודם לכן אף יותר מכך - בג"ץ קבע, שניתן להחזיק במיתקן חולות מסתננים לתקופה של עד 12 חודשים, וכן צמצם לפעם אחת את כמות הפעמים שנדרש מהם להתייצב בו במהלך היום ולחתום כדי להעיד על נוכחותם.

מיתקן חולות עדיין פתוח נכון להיום, הוא מופעל על ידי שירות בתי הסוהר, ונכון לאפריל 2017 שהו בו כ-2,000 איש.

מצב דברים זה, של תיקוני חקיקה אשר עומדים שוב ושוב לביקורת שיפוטית ,וחלקם אף מבוטלים על ידי בית המשפט - מדגיש את המתח בין בתי המשפט לבין המחוקקים במדינת ישראל כמדינה דמוקרטית.

**המימד הביטחוני**

"the fence" = "de-fence"- משנת 2010 ועד ינואר 2013 נבנתה גדר שאורכה 230 ק"מ לאורך הגבול עם מצרים .הגדר צמצמה את בעיית המהגרים הלא חוקיים לכמעט אפס.

**המימד המדיני-פוליטי**

במסגרת המאמצים הלאומיים למצוא פתרון לבעיית מחפשי המקלט, ישראל פנתה לערוצים דיפלומטיים ונעשו ניסיונות של ממשלת ישראל לחתום על הסכמים לקליטת המסתננים במדינות עולם שלישי באפריקה {במסגרת ההסכמים נאסר פרסומן של מדינות אלה בישראל}. תוך כדי תשלום סכומי כסף לאותן מדינות ולמסתננים עצמם, ניסיונות אלו נחלו הצלחות חלקיות בלבד.

**המימד הכלכלי**

הפרשן הכלכלי, נחמיה שטרסלר, העריך כי המהגרים הבלתי חוקיים תופסים את מקומם של עובדי כפיים חלשים יותר, וגורמים לאובדן מקומות עבודה ולצמצום השכר. הוא גם טען שהם יוצרים עומס בערכות הבריאות, הרווחה והחינוך.

לפי מקורות ודיווחים בתקשורת, עלות הקמתו של מיתקן חולות היא 323 מיליון ₪, והפעלתו מדי שנה עולה כ-100 מיליון ₪.

**המימד החברתי**

באמצע 2010 נערכה באילת הפגנה נגד אי-פועלה של ממשלת ישראל בתחום הטיפול במהגרי העבודה, המסתננים והפליטים. התושבים טענו, כי הם חוששים לצאת אל מחוץ לבית בשעת ליל בשכונות מסוימות. כיום ,מבקשי המקלט האפריקאים מהווים כ- %0.5 מאוכלוסיית ישראל.

הרשויות השונות בישראל מעריכות כי %80 עד %90 מהעובדים הבלתי מתועדים מתגוררים בשתי ערים מרכזיות: יותר מ- %60 בתל אביב ויותר מ- %20 אילת.

היתר, מתחלקים בין אשדוד, ירושלים וערד.

**ההתנתקות מעזה – ספטמבר** 2005

**כללי**

ההתנתקות מעזה וצפון השומרון, אשר התרחשה בספטמבר 2005, הייתה מהלך יזום של ממשלת ישראל בראשות ראש הממשלה דאז אריאל שרון .בסקירה זו ,לקראת סיור המב"ל בדרום, נתמקד בהתנתקות מעזה בלבד .

ההתנתקות הייתה מהלך אסטרטגי אשר השפיעה על כל צירי הביטחון הלאומי בדרום הארץ: הביטחוני, המדיני, החברתי והכלכלי.

בהתנתקות פונו מרצועת עזה כל היהודים, כ - 8600 במספר, מ-21 ישובים, וכן פונו כל כוחות צה"ל ומחנותיו {ראו תמונה 1 בנספח}. בסוף התהליך, מדינת ישראל התייצבה על גבולות ה"קו הירוק."

**מטרות ההתנתקות ונימוקיה**:

1. אין שותף פלסטיני מולו ניתן להתקדם בתהליך שלום דו-צדדי. הקיפאון הגלום במצב הנוכחי הוא מזיק. כדי לצאת מקיפאון זה, על ישראל ליזום מהלך שלא יהיה מותנה בשיתוף פעולה פלסטיני.
2. התוכנית תוביל למציאות ביטחונית טובה יותר, לפחות בטווח הארוך.
3. היציאה מרצועת עזה ומצפון השומרון תקטין את החיכוך עם האוכלוסייה הפלסטינית, ויש בה פוטנציאל לשיפור מירקם החיים הפלסטיני והכלכלה הפלסטינית.
4. מהלך ההתנתקות ישלול את תוקפן של הטענות נגד ישראל בדבר אחריותה לפלסטינים ברצועת עזה.
5. התקבל [מכתב מאת הנשיא בוש](https://he.wikipedia.org/wiki/%D7%94%D7%9E%D7%9B%D7%AA%D7%91_%D7%A9%D7%9C_%D7%91%D7%95%D7%A9_%D7%9C%D7%A9%D7%A8%D7%95%D7%9F), ובו התחייבויות לתמוך בעמדת ישראל בסוגיות הבאות: שלילת [זכות השיבה](https://he.wikipedia.org/wiki/%D7%96%D7%9B%D7%95%D7%AA_%D7%94%D7%A9%D7%99%D7%91%D7%94), השארת גושי ההתנחלויות בידי ישראל ואי קיום תהליך מדיני עם הפלסטינים לפני חיסול ארגוני הטרור.

**תוצאות ההתנתקות**

הציר הביטחוני

* שינוי בגבולות וביישובים הדורשים הגנה. לאחר פינוי כל היישובים היהודים וכל מחנות צה"ל מהרצועה , הוסרו נקודות חיכוך רבות עם הפלסטינים.

עלתה הלגיטימציה הפנים ישראלית להפעלת כוח מול הרצועה, כפי שניכר בעוצמות שהופעלו במבצעים הגדולים ובניהול המערכה שביניהם. ישראל נמנעה מהפעלת עוצמות אלו לפני ההתנתקות, למרות מספרים גבוהים של נפגעים ישראלים.

* לאחר ההתנתקות נמשך ביתר שאת ירי הרקטות והפיגועים. אלו גרמו לישראל לתקוף את הרצועה במספר מבצעים משמעותיים: 'גשמי קיץ' לאחר חטיפת גלעד שליט, "חורף חם', 'עופרת יצוקה', 'עמוד ענן' ו'צוק איתן'. הרצועה נמצאת תחת סגר יבשתי, ימי ואווירי.
* ירי תלול מסלול: לפני ההתנתקות הירי פגע בעיקר ביישובים הישראלים בתוך הרצועה, ביישובים הצמודים ובעיר שדרות. באינתיפאדה השנייה נורו יותר מ-500 רקטות וכ-6000 פצצות מרגמה על ההתיישבות בעזה, על יישובים בשטח ישראל ולעבר מוצבי צה"ל לאחר ההתנתקות עלה טווח הרקטות משמעותית, כך שנפגעו גם ערים נוספות בדרום הארץ -באר שבע, אשדוד, אשקלון ונתיבות, וכן גוש דן, ירושלים ואף חיפה. נתב"ג שותק בעקבות ירי מהרצועה. מההתנתקות ועד 2014 נורו כ-12000 רקטות ו-6000 פצצות מרגמה. {ראו בנספח תמונות 3, 2 ותמונה 4}. לאחר מבצע צוק איתן בו ספגו יישובי הדרום פגיעות רבות, החליטה הממשלה על פרויקט למיגון דירות מגורים ביישובי עוטף עזה, בטווח של עד 7 ק"מ מגבול הרצועה. מוגנו מעל 10,000 דירות בהשקעה של מעל מיליארד ₪.
* לאחר השתלטות החמאס, אין תאום ביטחוני כפי שיש עם הרשות הפלסטינית ביהודה ושומרון .
* יכולות תת-הקרקע: בשנים הראשונות של האינתיפאדה ועד להתנתקות נחפרו בעיקר מנהרות תופת, ששימשו את ארגוני הטרור לביצוע פיגועי חדירה ולפיצוץ מוצבים, בניסיון לפגוע בכוחות צה"ל ששהו ברצועה. לאחר ההתנתקות ,בהיעדר נוכחות ישראלית ברצועה ומיעוט פעילות סיכול מצידה ,שידרג החמאס ,באופן משמעותי יכולות תת הקרקע .קמה ברצועה "תעשייה "שלמה של מנהרות שנחפרו בגבול הרצועה עם מצרים, ודרכן הוברחו אלפי קילוגרמים של חומרי נפץ, אמל"ח תיקני - כדוגמת רקטות הגראד, שנורו באמצע שנת 2008 לכיוון אשקלון ונתיבות - וכן מאות פצצות למטולי נ"ט .

בנוסף נבנו אתרי שיגור תת-קרקעיים, מערכת בונקרים המשמשים למסתור ,אחסון אמל"ח ופיקוד[[2]](#footnote-3).

* נפגעו יכולות מודיעינית בתוך הרצועה. לדוגמה - כישלון באיתור גלעד שליט ובחילוצו במשך 5 שנים.
* נפגעים: משנת 1967 ועד ההתנתקות ב-2005, נהרגו ברצועה 230 ישראלים ו -

2600 פלסטינים, ממוצע של 6 הרוגים ישראלים בשנה[[3]](#footnote-4). בעשר השנים לאחר ההתנתקות נהרגו 125 ישראלים, ממוצע של 12.5 הרוגים לשנה. משנת 2001 ועד ההתנתקות, תקופת האינתיפאדה השנייה, נהרגו בדרום כתוצאה מהלחימה בעזה 113 ישראלים - ממוצע של כ-25 לשנה. מההתנתקות ועד 2014 נהרגו בשלושת המבצעים המרכזיים כ - 3300 פלסטינים.

* מלבד ההרוגים, עזה ספגה לאחר ההתנתקות, בסבבי הלחימה וביניהם, נזק בהיקפים גדולים מאוד בתשתיות והרס של אלפי בתים.

הציר המדיני

* אחת המטרות שהוגדרו - קידום תהליך השלום, לא התגשמה. החמאס השתלט על הרצועה בבחירות ב-2006 ובהפיכה צבאית ב-2007. גם ביהודה והשומרון לא התקדם תהליך השלום.
* המשמעויות של מהלך חד צדדי ללא הסכם - הסכם אשר יכול היה לכלול התחייבות על פירוז הרצועה, מחויבות בין-לאומית, קבלת תמורה מהפלסטינים ועוד - היו החלשת ההרתעה הישראלית .
* ישראל לא השיגה את הלגיטימציה הבין-לאומית למרות הנסיגה לגבולות

1967. למשל:

* + דו"ח גולדסטון לאחר מבצע "עופרת יצוקה."
  + המשך תפיסת ישראל כאחראית למצב ההומניטרי ברצועה בשל הסגר .
* התחייבויות בוש במכתבו לשרון, שהתקבל כתמורה להתנתקות, לא כובדו על ידי ממשל אובמה שהחליף את ממשל בוש.
* שלטון החמאס ברצועה וההשלכות מול הרשות הפלסטינית, התדרדרות היחסים טורקיה {משט המרמרה}, מצרים, ייצוא טרור מעזה לסיני וגופים בין לאומיים אחרים.

הציר הכלכלי

* עלות ההתנתקות הוערכה על ידי הממשלה בכ 3-2 מיליארד ₪. במחקר של מחלקת המחקר של הכנסת ב-2010, הוערכה העלות בכ-9.5 מיליארד ₪.

מעבר לכך, ישנה עלות ההתמודדות הצבאית והאזרחית בעזה פ ר-שנה לפני ההתנתקות {ישירה ועקיפה}והעלות לאחר ההתנתקות ובכלל זה מיגון הדרום ,עלות המבצעים

[ישירה ועקיפה}, ההגנה האקטיבית, ועוד.

* המצב הכלכלי בעזה: החל מ-2006, כלכלת הרשות הפלסטינית ביהודה ושומרון צומחת בשיעור של 7-5 אחוזים בשנה, לצד עלייה בתוצר לנפש וירידה באבטלה. ברצועת עזה, לעומת זאת, נכון לראשית 2015 שיעור אבטלה הוא של כ-%50 ו-%70 מקבלים סיוע הומניטרי[[4]](#footnote-5). בשל ההתנתקות נפגעה פרנסתן של 3700 משפחות עזתיות שעבדו בהתיישבות היהודית ברצועה, ושל עוד 4500 משפחות שעבדו באזור התעשייה ארז.

הציר החברתי

* תהליך קבלת ההחלטה על ההתנתקות, ביצוע המהלך ושיקום המפונים שטרם הסתיים, היו שנויים במחלוקת בחברה הישראלית ועודם כאלו. התהליך עורר סערה ועלו לדיון סוגיות כגון: דמוקרטיה, זכויות אדם ,תקשורת וגבולות המחאה.
* התושבים שפונו מהרצועה עברו טלטלה אישית, כלכלית וחברתית קשות.

הנושא נדון בוועדת חקירה ממלכתית בראשות השופט העליון )בדימוס( מצא, אשר קבעה כי "הממשלה כשלה כישלון שקשה להפריז בחומרתו בטיפולה במפונים". כיום כ-20 מקהילות הרצועה משקמות עצמן ברחבי הארץ. חלקן בהתיישבות חדשה וחלקן בישובים קיימים[[5]](#footnote-6).



**נספחים:**

תמונה 1 - רצועת עזה לפני ההתנתקות




מקור תמונה: ויקיפדיה

תמונות 3,2 - שיגורי פצצות מרגמה ורקטות לאחר ההתנתקות {סיכום שנת 2015, אתר השב"כ}



תמונה 4 - טווחי רקטות מעזה לפי סוג החימוש ושנת איום {אתר מידה ,25.8.2016}



נתון עדכני 2018



**הקריה למחקר גרעיני (קמ"ג)**

## **פעילות מחקרית, לימודית ויישומית**

מטרתה של הקריה למחקר גרעיני – נגב, לקיים פעילות מחקרית, לימודית ויישומית ענפה שנועדה להרחיב ולהעמיק את הידע הבסיסי במדעי הגרעין ולהוות תשתית לפיתוח מעשי וכלכלי של האנרגיה הגרעינית והשימוש בה.

בשנת 1952 מונתה הוועדה לאנרגיה אטומית על ידי ראש הממשלה דאז, דוד בן גוריון. בעקבותיה החלה הקמת המרכז למחקר גרעיני - שורק (ממ"ג) בשנת 1958. במקביל, במסגרת המגמה הלאומית לפיתוח הנגב הוחלט להקים בו קריה למחקר גרעיני. בסוף שנת הוקמה 1959 הקריה למחקר גרעיני – נגב (קמ"ג) ובה כור למחקר גרעיני.

מאז ועד היום מהווה קמ״ג מרכז מחקר ופיתוח מצטיין ומוביל בתחומה. הקריה למחקר גרעיני – נגב, תרמה ותורמת רבות לעשייה המדעית והטכנולוגית בישראל. כגון: פיתוח וייצור איזוטופים לתעשייה ולרפואה, מכשור לגילוי קרינה מהמובילים בעולם, ידע מטלורגי מכני של מתכת המגנזיום אשר פותח, נלמד והועבר לכל העוסקים בנושא.

במרכז פועלים מספר רב של חוקרים בכירים, ממגוון תחומי מחקר שונים. המרכז מבצע מחקרים משותפים ומקיים שיתופי פעולה מדעיים וטכנולוגיים עם אוניברסיטאות ומוסדות אחרים בארץ. שיתופי פעולה רבים מבוצעים עם מרכזים מקבילים בעולם. במרכז פועלים מספר רב של חוקרים בכירים, ממגוון תחומי מחקר שונים. המרכז מבצע מחקרים משותפים ומקיים שיתופי פעולה מדעיים וטכנולוגיים עם אוניברסיטאות ומוסדות אחרים בארץ. שיתופי פעולה רבים מבוצעים עם מרכזים מקבילים בעולם.



## תחומי פעילות המחקר המדעי של קמ"ג

* פיסיקה ניסויית/תיאורטית
* נזקי קרינה
* טרור רדיולוגי
* הנדסת חומרים
* מחקר סביבתי
* אנרגיה
* מחקר כורים

## החוקרים בקמ"ג

דגש רב מושם על הכשרתם המקצועית של החוקרים בקמ״ג הן בבחירתם הקפדנית והן בעידודם לפיתוחם האישי. מירב החוקרים הינם בעלי תארים מתקדמים. אותם חוקרים בכירים מציגים בכנסים חשובים ברחבי העולם, מרצים באוניברסיטאות מכובדות ומשתלבים בשבתונים במקומות הנחשבים ביותר בעולם.

## כור המחקר

כור המחקר בקריה למחקר גרעיני נגב (IRR-2), משתמש להפעלתו בדלק גרעיני. האטה וקירור נעשים באמצעות מים כבדים. כור המחקר מקבל אישורים תקופתיים להפעלתו, הניתנים בכפוף לבדיקות בטיחות מקיפות.

## פסולת רדיואקטיבית

בקמ"ג אתר ארצי להטמנת פסולת רדיואקטיבית הקולט פסולת מסוג זה מבתי החולים, ממוסדות מחקר והשכלה גבוהה, ממכונים פרטיים וממפעלים.

## פעילות חינוכית ומעורבות בקהילה

ההנהלה ועובדי הקמ"ג מקיימים קשרים שוטפים עם הערים והרשויות המקומיות בסביבה ומעורבים בעיקר בתחומי החינוך. שני הפרויקטים המובילים הם בית הספר התעשייתי הפועל בקמ"ג ופרויקט חונכות אישית לתלמידי מגמת המדעים בבית הספר "אורט ספיר" בירוחם.

**יחסי ירדן - ישראל**

**נתונים השוואתיים**

שטח בקילומטר רבוע: ירדן: כ- 89.3 אלף, ישראל: כ- 20.8 אלף.

אוכלוסייה למיליון נפש: ירדן: כ-10.3, ישראל: כ-8.3.

תוצר מקומי גולמי במיליוני דולר: ירדן 85,650, ישראל: 300,600 תמ"ג לנפש בדולרים: ירדן: 8,358, ישראל: 36,218

משטר: ירדן - מונרכיה חוקתית, ישראל - דמוקרטיה פרלמנטרית

**סקירה**

עבר הירדן המזרחי ,הידוע כיום כממלכת ירדן ,היה החל מהמאה ה -16 כלול בשטח מחוז דמשק שבאימפריה העות'מאנית ולאחר סיום מלחמת העולם הראשונה היה חלק מן המנדט הבריטי על ארץ ישראל ,שהובטח ליהודים בהצהרת בלפור. בשנת 1921, בעקבות "ועידת קהיר", החליטה בריטניה להוציא את האזור שממזרח לנהר הירדן מהשטח בו יוקם הבית הלאומי היהודי, ולכונן בו אמירות ערבית בראשות עבדאללה הראשון. האמירות ההאשמית של עבר הירדן הייתה ישות אדמיניסטרטיבית נפרדת מארץ ישראל ,אולם נמצאה תחת שלטון המנדט הבריטי, והרכבה הדמוגרפי כלל בעיקר ערבים בדואים. בשנת 1946 היא קיבלה עצמאות והפכה להיות "הממלכה ההאשמית של עבר הירדן" בשלטון של המלך עבדאללה.

ככל שהמנדט הבריטי בארץ ישראל התקרב לסופו, התגברה מעורבות הלגיון הערבי בלחימה. ירדן כבשה חלק ניכר מהשטח שיועד למדינה הערבית בהחלטת החלוקה - שטח שזכה לכינוי "הגדה המערבית" - כמו גם את מזרח ירושלים, לרבות העיר העתיקה ומסגדי הר הבית, ובכך שילשה הממלכה את אוכלוסייתה. עד מהרה רוב האוכלוסייה בממלכה הירדנית היה ממוצא פלסטיני, אשר הגיעו אליה בגל של פליטים. מלחמת העצמאות הסתיימה כאשר צה"ל כבש את הנגב הדרומי עד לחוף הצפוני של מפרץ אילת. בהסכם הפסקת הנשק במאי 1949 סופחו יישובי ואדי ערה לשטח מדינת ישראל, וכמו כן ניתנו לישראל אזור "המשולש" ואזורים נרחבים מראש העין וכפר קאסם בצפון ועד מודיעין בדרום. בהסכם נקבע, שישראלים יוכלו לפקוד את המקומות הקדושים במזרח ירושלים, בהם הכותל המערבי והר הזיתים, ותתאפשר תנועת ישראלים בכביש לטרון-ירושלים, אך הירדנים לא כיבדו חלק זה בהסכם.

בדצמבר 1949 החליטה עצרת האו"ם, ברוב של למעלה משני שלישים, על "בינאום" ירושלים. להחלטה התנגדו גם ישראל וגם ירדן .ההתנגדות המשותפת יצרה סיכוי להשגת שלום בין ישראל לבין ירדן .בדצמבר 1949 וינואר 1950 התנהלו שיחות חשאיות בין שתי המדינות ,נראה היה כי נמצא בסיס להסכם שלום ואף נחתמה טיוטה של חוזה אי-התקפה למשך 5 שנים בין הצדדים. דבר השיחות דלף, והליגה הערבית התכנסה באפריל 1950 והחליטה לגרש משורותיה כל מדינה ערבית שתנהל משא ומתן לשלום עם ישראל . תחת איום זה נרתע מלך ירדן מלהגיע להסכם שלום עם ישראל, אך המגעים החשאיים בין שתי המדינות נמשכו, הושגו הסכמות בדבר הגבלת סוגי הנשק באזורי הגבול ונכרת הסכם למניעת הסתננות.

בשנת 1950 סיפחה ירדן באופן פורמלי את הגדה המערבית, ושינתה את שמה לממלכת ירדן ההאשמית. הסיפוח יצר גבול ארוך מאוד בין שתי המדינות, וירדן העניקה לתושבי הגדה המערבית אזרחות ירדנית.

במהלך 1951 התדרדר המצב הביטחוני בגבול, דבר שהביא לריבוי פעולות תגמול של ישראל כלפי המחבלים בשטחה של ירדן .עם הירצחו של עבדאללה ביולי 1951, על ידי פלסטיניים קיצוניים בעיר העתיקה של ירושלים - התנדפו הסיכויים להשגת שלום בין ישראל לבין ירדן.

פעולות הפדאיון וכן המאבק על השליטה בגדה המערבית בתוך העולם הערבי ,הביאו את ירדן וישראל לשתף פעולה. ישראל הרתיעה כוחות ערביים זרים מלהתפרס בתוך שיטחה של ירדן, ובכך נמנע מצבא עיראק להיכנס אליה. לפני מלחמת ששת הימים הוגדרה ירדן כ"פקק ביטחון" במערכת הסבוכה שבין ישראל לשאר מדינות ערב, וישראל לא רצתה לשנות את הסטטוס קוו עם ירדן באותן השנים.

בשנת 1967, בעקבות איחוד הכוחות בעולם הערבי וחוסר רצונה של ירדן להיות מבודדת, הצטרף חוסיין למלחמה נגד ישראל. תוך זמן קצר הובס הצבא הירדני וכבר ב-7 ביוני כבש צה"ל את מזרח ירושלים ואת הגדה המערבית כולה .ישראל החליטה שלא לספח את רוב השטח הכבוש, כדי לא ליצור משבר ביחסי החוץ וכדי לא להעניק אזרחות לתושבי השטחים המסופחים. בשטח הכבוש הונהג ממשל צבאי ובמקביל סופחה מזרח ירושלים. אי סיפוח השטחים היה נוח לירדן, מכיוון שהשאיר לה תקווה לשוב ולקבל את השטח, אך בניית ההתנחלויות נגדה את האינטרס הירדני. ירדן המשיכה לממן באופן חלקי את עובדי המדינה בגדה המערבית, לשלוט על הווקף, במיוחד בהר הבית, ומינתה שר מיוחד לעניין השטחים הכבושים. במקביל ,ישראל לא מנעה את השפעתה של ירדן על אוכלוסיית השטחים .זמן קצר אחרי המלחמה הנהיגה ישראל את מדיניות "הגשרים הפתוחים", במסגרתה נשארו גשרי נהר הירדן פתוחים למעבר אנשים וסחורות, כך שנשמר הקשר בין ממלכת ירדן לבין הגדה המערבית. במקביל נפתח "הקו הירוק" לתנועה חופשית, ובוטלה הדרישה מן הפלסטינים להצטייד באישור לשם ביקור בישראל. בצורה זו נוצר קשר עקיף, אך רצוף, בין ישראל לירדן.

תוצאות מלחמת ששת הימים הקשו על ירדן בכך שהביאו לפריחה של הלאומניות הפלסטינית והתבססות של הארגונים הפלסטיניים החמושים בממלכה. ב-1970 נעשה ניסיון הפיכה פלסטיני בירדן - "ספטמבר השחור". לבקשת ארצות הברית, ישראל יצאה לעזרת ירדן בכך שריכזה את כוחות צה"ל ליד הגבול עם סוריה, ומטוסי חיל האוויר פטרלו מעל שמי ירדן. צעדים אלו סייעו להרתיע את הסורים ואילצו אותם לסגת מירדן. לאחר עקירת ארגוני הטרור מממלכתו, ראה המלך חוסיין כיעד את השבת שטחי הגדה לריבונות ירדן. הוא החל בסדרת פגישות חשאיות עם מנהיגים ישראלים, אולם ממשלת ישראל לא הייתה מעוניינת במהלך מדיני מרחיק לכת. בין שתי המדינות שרר מצב של שלום דה-פקטו, מעברי הגבול פעלו והמטבע הירדני המשיך להיות מקובל בגדה.

ערב מלחמת יום הכיפורים, ב-25 בספטמבר 1973,הזהיר המלך חוסיין את ראש ממשלת ישראל דאז, גולדה מאיר, על כך שקיפאון בתהליך המדיני האזורי עלול להביא למלחמה. בלחץ מדינות ערב ובלחץ פנימי של הצבא הירדני החליט חוסיין לשלוח כוחות קרקעיים, שיסייעו לסוריה במלחמתה בישראל בחזית רמת הגולן.

במהלך המגעים הדיפלומטיים שלאחר המלחמה, באפריל 1974 העלה המלך חוסיין הצעה ל"הסכם הפרדת כוחות", במסגרתו ייסוגו כוחות שני הצדדים וישאירו אזור מפורז בבקעת הירדן, וזאת כצעד ראשון לפתרון של קבע. הצעה זו נדחתה על ידי גולדה מאיר בימים האחרונים לכהונתה. הפגישות עם גורמים ישראלים המשיכו, בהשתתפות ראש הממשלה החדש יצחק רבין. חילוקי דעות בממשלת רבין, שעמדה בפני משימת שיקום לאחר המלחמה, ובמיוחד הקרע בינו ובין שר הביטחון דאז שמעון פרס, גרמו לכך שהמגעים לא הביאו לחתימת הסכם. באוקטובר 1974 החליטה ועידת הפסגה הערבית ברבאט, כי זכותו של העם הפלסטיני להקים מדינה בשטחי הגדה וכי הנציג הלגיטימי של העם הפלסטיני הוא אש"ף. החלטה זו סתמה את הגולל על המגעים, שכן חוסיין הבין כי לא יוכל לפעול כנגד ההחלטה ולקבל בחזרה את הריבונות בשטחים שאבדו.

בעקבות מלחמת לבנון הראשונה הגיע אש"ף למבוי מדיני סתום, אשר הביא אותו לחתום על הסכם עם ירדן ב-11 בפברואר 1985 במסגרתו הוסכם על העיקרון של שטחים תמורת שלום. הסכם זה, היה אמור לחזק את מעמדם של הצדדים מול ישראל על ידי הצגת עמדה משותפת, אך נכשל בעקבות קשיים פנימיים באש"ף וירדן נסוגה ממנו ב־ 19 בפברואר 1986. הזדמנות נוספת לקידום השלום עם ישראל הגיעה בשנת 1987. ממשלת האחדות הלאומית בישראל שלחה את שר החוץ שמעון פרס לשורת מגעים, שהסתיימו זו הפעם הראשונה בהסכם כתוב - "הסכם לונדון".

באפריל 1987 הסכימו הצדדים על ועידה בינלאומית לקידום השלום במזרח התיכון.

הסכם לונדון לא מומש, לאור התנגדותו התקיפה של ראש הממשלה יצחק שמיר.

האינתיפאדה הראשונה שפרצה ב-1987 גרמה לירדן לחשוש שהיא תתפשט גם לתוכה , דבר שהוביל אותה להכריז ביולי 1988 על ניתוק מנהלי מהגדה המערבית, ועל ויתור על כל תביעה לריבונות בשטחים.

בשנת 1990 חל משבר נוסף, עם כיבוש כווית על ידי כוחותיו של סדאם חוסיין. ירדן שוב מצאה עצמה לכודה בין עיראק ממזרח, הנתמכת על ידי ההנהגה הפלסטינית, ובין דרישות המערב. ירדן תמכה בסדאם חוסיין, בהימנעותה מלהצטרף לקואליציה המלחמתית כנגדו, ובכך גרמה לארצות הברית להטיל עליה סנקציות כלכליות, שהביאו את ירדן להתקרב לישראל על מנת להסתייע בהשפעתה על ארצות הברית.

מכיוון שבתקופה זו ישראל לא הייתה מוכנה לנהל משא ומתן עם אש"ף, הפלסטינים נעזרו בחוסיין בניהול המשא ומתן באופן עקיף עם ישראל. וכך, לוועידת מדריד ב-1991 הגיעה משלחת ירדנית-פלסטינית משותפת. על אף שהוועידה עצמה לא השיגה את מטרותיה, היא נתנה תנופה לשיחות השלום.

הסכמי אוסלו ,שנחתמו בשנת 1993 בין ישראל ובין הפלסטינים, נתנו תנופה למשא ומתן עם ירדן. לאחר משא ומתן חשאי ממושך נפגש ראש הממשלה רבין עם חוסיין ב-25 ביולי 1994 בוושינגטון ובנוכחות הנשיא ביל קלינטון שני המנהיגים הודיעו על סיום מצב הלוחמה בין ישראל לירדן. ב-26 באוקטובר 1994 נחתם הסכם השלום בין ישראל לבין ירדן. ההסכם כלל תיקוני גבול קלים, הסכמים בדבר שימוש במים והסכמה על נורמליזציה מלאה בין הצדדים. במהלך השנתיים שלאחריו נחתמו עוד שישה-עשר הסכמים מפורטים בין הצדדים בנושאים שונים. הסכמי השלום פתחו את הגבולות. ב-1996 נחתם הסכם סחר עם ירדן .

ב־ 29 במאי 1996 עלתה לשלטון מפלגת הליכוד, בראשותו של בנימין נתניהו, אשר ראה עצמו מחויב להסכם עם ירדן וביקש לשפר את היחסים עמה. ואולם, אירועי אותה תקופה כגון: מאורעות מנהרת הכותל, בניית השכונה בהר חומה, אירוע הטבח בנהריים וניסיון ההתנקשות של ישראל בח'אלד משעל על אדמת ירדן -העכירו את היחסים.

בשנות התשעים החל מצב בריאותו של המלך חוסיין מדרדר. סמוך למותו הדיח חוסיין את אחיו מתפקיד יורש העצר, ומינה לתפקיד זה את בנו עבדאללה, אשר עלה לשלטון עם מותו של חוסיין בשנת 1999.

עם פריצת האינתיפאדה השנייה נמנעה ירדן מלשגר את שגרירה החדש לישראל והוא הגיע רק בתחילת 2005 לקראת ההתנתקות.

**קשרים כלכליים**

קיימות מספר יוזמות עסקיות, כגון: מפעלי טקסטיל ישראלים, התוכנית לעשות שימוש בשדה התעופה הבינלאומי בעקבה על ידי טיסות הנוחתות בישראל ויוזמות נוספות באזור הסחר הישראלי - ירדני החופשי בבקעת הירדן. עם התגלות מאגרי הגז של ישראל בים התיכון, ירדן הייתה אחת המדינות הראשונות שחתמו על חוזה לאספקת גז. היקף החוזה נעמד בכ-15 מיליארד דולר. פרויקט גדול שמתוכנן להיבנות בשיתוף עם ירדן הוא תעלת הימים, שתחבר בין ים המלח וים סוף .

הפרוייקט נחתם בפברואר 2015 .

**יחסים תרבותיים**

למרות ההתחייבות לביצוע נורמליזציה שהיוותה חלק מהסכם השלום, הציבור הירדני' ברובו המכריע, איננו מוכן לקשרים תרבותיים כלשהם עם ישראל. במהלך השנים ניסו ישראל ובית המלוכה הירדני לשנות מצב זה, אך ללא הצלחה מרובה.

**סיכום ביניים**

ניתן לומר שיחסי ממלכת ירדן ומדינת ישראל התאפיינו ביחס דואלי החל מהקמת מדינת ישראל ב-1948 ועד להסכם השלום בין ישראל לירדן בשנת 994. עד לשנה זו היו המדינות במצב רשמי של מלחמה ,ואף לחמו זו בזו במלחמת העצמאות ובמלחמת ששת הימים .עם זאת, גם בתקופה זו התקיימו ביניהם שיתוף פעולה ודיאלוג בלתי רשמי, לאור האינטרסים המשותפים של שתי המדינות.

כיום היחסים בין ישראל לירדן חמים ומעברי הגבול פתוחים, אם כי משמשים בעיקר תיירים, תושבי השטחים ואנשי עסקים.

**תעלת הימים**

"תעלת הימים" היא שם כולל למיזמים לחפירת תעלת מים, שתשמש להובלת מים בין ימים בישראל. המיזמים שהוצעו קשורים בבקעת הירדן, בים המלח ובערבה, והימים הסובבים אותם: ים סוף מדרום והים התיכון ממערב. רוב המיזמים קשורים בהזרמת מים שפירים או מי ים לבקעת הירדן ולים המלח. הזרמת המים המתוכננת נועדה להיעשות באמצעות מובלים שונים: תעלות, מנהרות וצינורות.

בעבר תוכנן להשתמש במי אגן הירדן להשקיית הנגב ובקעת הירדן, והזרמת מי ים מהים התיכון לים המלח, לשם ייצוב פני ים המלח. בעת האחרונה נבדקות מטרות נוספות כגון: התפלת מי ים או הרמת פני ים המלח.

גורמי איכות הסביבה מצביעים על סיכונים סביבתיים גדולים הטמונים בפרויקט תעלת הימים והם: הסכנה שערבוב מי הימים יגרום לשינוי דרמטי בים המלח, חדירת מי ים למי התהום לאורך תוואי המובלים, ושינויים גדולים בים סוף כתוצאה משאיבת מימיו. הסיכונים הסביבתיים נבדקו {בשנים 2012-2009] על ידי קבוצות מומחים, שהתמנו על ידי הבנק העולמי והוגשו דו"חות שקבעו: לא יהיו שינויים בים המלח בהזרמה לים של עד 400 מיליון מטרים מעוקבים בשנה; יש אפשרות למנוע חדירת מי ים למי התהום לאורך תוואי המובלים על ידי תכנון מוקפד ובניה בסטנדרטים של מובלים באזורים סיסמיים רגישים; לא צפויים שינויים גדולים בים סוף, בגלל ההיקף המצומצם יחסית של השאיבה מהים.

הקמת תעלת הימים מתעכבת בשל מספר גורמים: ריבוי הרעיונות של התעלות ,המספר הרב של גורמים חזקים התומכים בהם והמתנגדים להם, המורכבות הפוליטית עם מדינות שכנות והרשות הפלסטינית, השותפות באזורים הגיאוגרפיים בהם אמורות לעבור התעלות, היקף ההוצאות הכרוך במיזמים, היעדר מקורות מימון ברורים והסיכונים הכרוכים בהקמתן.



**תעלת הימים - היבטי קידום שלום איזורי**

האתגרים שעומדים בפני ישראל וירדן לטיפול בבעיות אזוריות והיתרונות באיחוד כוחות יצרו את הרקע לחיפוש פרויקטים משותפים בעמק בקע הירדן. הממסדים הפוליטיים של שתי המדינות האמינו ששיתוף פעולה הדוק בכלכלה ובתחומים סמוכים עשוי להזין התקדמות לקראת שלום או לשריין את מצב השלום לאחר השגתו. הצדדים סימנו כיעד משותף את מפעלי הפיתוח האינטגרטיבי של עמק בקע הירדן. בשנת 1993 הוקמה ועדה משולשת של ירדן, ארצות הברית וישראל כדי ללוות את תהליכי ההכנה והביצוע של התוכניות והפרויקטים בעמק בקע הירדן. בשנת 1994, במסגרת חתימת הסכם השלום בין ישראל לירדן, נכלל סעיף 20 העוסק בפיתוח משותף של בקעת הירדן. הוועדה המשולשת הכינה מסמך לבדיקת תכנית פיתוח, ובו 111 פרויקטים במרחב שבין ים סוף ועמק בית שאן. הפרויקט המרכזי היה פרויקט תעלת הימים מים סוף לים המלח, עם מפעל התפלה גדול של 850 מיליון ממ"ק לשנה. לצורך ביצוע חלק מהפרויקטים הוקמו ועדות מיוחדות, אולם מרביתם התעכבו ואלו שבוצעו בפועל, היו קטנים.

בניתוח לאחר מעשה מתברר, שהפעילות של שיתוף פעולה אזורי נתקלה בקשיים גדולים שבלמו את קצב שיתוף הפעולה והיקפו. בין הגורמים הבולמים ניתן לציין: היבטים פוליטיים, שמהותם חוסר אמון בתהליך השלום ונחיצותו; גורמים ביטחוניים, שחששו מפני החשיפה לסיכונים המתלווה לפעילות כלכלית משותפת או לפתיחה חופשית יותר של הגבולות; אינטרסים של עובדים או של גורמים בענפים שהיו נחשפים לתחרות עם גורמים כלכליים מעבר לגבול; פעילות של משרדי הממשלה שבטריטוריה שלהם היו הפרויקטים; ופעילות משרד האוצר, שחשש מפריצה תקציבית אפשרית הגלומה בפרויקטים חדשים.

הגורמים השותפים בירדן נבלמו על ידי הבירוקרטיה ועל ידי גורמים מובילי דעה, כמו "האחים המוסלמים," שהתנגדו לתהליך השלום ולפרויקטים שיקדמו נורמליזציה עם ישראל, לפני שהבעיה הפלסטינית נפתרת.

הפיתוח האינטגרטיבי של עמק בקע הירדן, ותעלת הימים מים סוף, המשיכו להיות נושא לדיונים עם ירדן והיו במרכז פעילות המשרד לשיתוף פעולה אזורי בראשות שמעון פרס בשנים 2001-1999. לאחר מכן המשיך המשרד לקדם את הנושא. במרץ 2007 יזם השר פרס החלטת ממשלה לקידום מיזם "עמק השלום", שכלל את

"מוביל השלום" מים סוף, שאחת ממטרותיו קידום השלום האזורי, וכן פרויקטים נוספים בתחומי התחבורה, אזורי התעשייה ומפעלי תיירות. החל משנת 2007 פועלת ועדה משולשת של ירדן, ישראל והרשות הפלסטינית כדי לבדוק את היתכנות "מוביל השלום" מים סוף לים המלח.

ב-9 בדצמבר 2013 נחתם מכתב כוונות בין ישראל, ירדן והרשות הפלסטינית להסדרת נושאי מים התלויים ועומדים בין המדינות; חלוקת המים בין ישראל וירדן של מפעל התפלה שיוקם בעקבה; והנחת צינור להובלת הִתִמלחת של מפעל ההתפלה לים המלח - פרויקט שעשוי להיות השלב הראשון להקמת תעלת הימים מים סוף לים המלח. בפברואר 2015 הפך מכתב הכוונות להסכם בין הצדדים.

**בדואים בדרום הארץ**

**כללי**

הבדואים הם שבטים שמיים אשר מקורם בחצי האי ערב. באמצע שנות ה-40 של המאה ה-20, היו בארץ ישראל בין 70 ל-90 אלף בדואים

[בין 55 ל-65 אלף מתוכם בנגב], שהיוו כ-%9-7 מכלל הערבים המוסלמים בארץ .

הבדואים במדינת ישראל נחלקים לשתי קבוצות עיקריות: הבדואים בנגב, בהם יש המקיימים אורח חיים נוודי-למחצה, ותושבי כפרים בלתי מוכרים ועיירות, והבדואים בצפון, המתגוררים בכפרים ובעיירות. הבדואים מהווים כ-%3.5 מאוכלוסיית ישראל, כאשר המגזר הערבי והמוסלמי כולו בישראל מהווה כמעט %20 מכלל האוכלוסייה.

שיעור הריבוי הטבעי של הבדואים נחשב מן הגבוהים בעולם, והערכות לגביו באמצע העשור הקודם נעו בין %5.[[6]](#footnote-7)5 לבין מעל %7. משמעות נתונים אלו היא, לכל הפחות, הכפלת האוכלוסייה מדי 13 שנה לערך .כיום, ההערכות הן, שחלה ירידה מסוימת בשיעור הפריון באוכלוסייה הבדואית בעשור הנוכחי, ושנכון לשנת 2017 חיים כ-240,000 בדואים בנגב. מדובר בהערכות כיוון, שבדואים רבים חיים במה שמכונה "הפזורה", היינו: בכפרים שאינם מוכרים על ידי רשויות המדינה וטרם זכו למעמד מוניציפאלי. זאת, להבדיל מהעיר רהט או מעיירות הקבע.

**התיישבות ומגורים**

בשנת 1951, עם החלת הממשל הצבאי על כל ערביי ישראל, אולצו הבדואים בנגב לעבור לאזור הסייג - המשולש שבין דימונה, ערד ובאר שבע. חוק רכישת מקרקעין משנת 1953, שקבע כי מי שאדמתו אינה בחזקתו באפריל 1952 מאבד את זכותו עליה, גרם לאובדן זכויותיהם של הבדואים בקרקעותיהם שמחוץ לאזור הסייג ,אליהן לא יכלו לחזור. במקביל, החל תהליך של פיתוחן של האדמות, לצורכי הקמת יישובים יהודיים, שמורות טבע ושטחי אש ומחנות צבא. לאחר סיום הממשל הצבאי בשנת 1966, החלה המדינה בבנייה של עיירות קבע ובעידוד התושבים לעבור אליהן. במקביל, ניסו המדינה מצד אחד והבדואים מצד שני להביא לרישום הקרקע על שמם על ידי תביעות בעלות ותביעות-נגד. מצב זה נמשך עד לשנת 1974, אז החליטה המדינה לחתור להסכם פשרה עם הבדואים. ניסיונות הפשרה לא צלחו.

בשנת 2003 הכריז ראש הממשלה דאז, אריאל שרון, על תוכנית שמטרתה - פתרון בעיית הכפרים הלא המוכרים. תוכנית זו כוללת מצד אחד הכרה בשבעה יישובים בדואים חדשים, שיכללו במועצה אזורית אבו בסמה, ומצד שני - הגברת האכיפה בסוגיית הבנייה הבלתי חוקית ופלישה לקרקעות.

ביולי 2007, הוקמה בהחלטת ממשלה הרשות להסדרת התיישבות הבדואים בנגב .תפקידיה העיקריים: הסדרת תביעות הבעלות על הקרקע; הסדרת מגורי הקבע ובכלל זאת תשתיות ושירותים ציבוריים, הן לגבי יישובים קיימים הן לגבי יישובים חדשים; סיוע בהשתלבות בתעסוקה; תיאום שירותי חינוך, רווחה וקהילה.

בדצמבר 2008 הגישה "הוועדה להסדרת התיישבות הבדואים בנגב", בראשות השופט בדימוס אליעזר גולדברג, סידרת המלצות להסדרת תביעות הבעלות על הקרקע של הבדואים בנגב וסוגיית ההכרה בכפרים הבלתי מוכרים. ממשלת ישראל הכריזה על אימוץ ההמלצות, ומינתה צוות ליישומן ולהסדרת ההתיישבות הבדואית בנגב. בראש הצוות מונה אהוד פראוור, ראש האגף לתכנון מדיניות במשרד ראש הממשלה. במאי 2011 הגיש צוות היישום את המלצותיו, ובספטמבר 2011, אישרה ממשלת ישראל את "**תוכנית פראוור**".

באותו היום אישרה הממשלה גם תקציב של 1.2 מיליארד ש"ח ליישום התוכנית, שמטרתה להביא לשילוב טוב יותר של הבדואים בחברה הישראלית, וגם לצמצום משמעותי של הפערים הכלכליים והחברתיים בין האוכלוסייה הבדואית בנגב לבין כלל החברה הישראלית. התוכנית מתמקדת בפיתוח אזורי תעשייה, הקמת מרכזי תעסוקה ביישובים, קידום הכשרות מקצועיות ועוד .לפיה ,יופנו משאבים לתחומים תומכי תעסוקה ובמרכזם חינוך, תשתיות )לרבות מבני ציבור ותחבורה(, חברה וקהילה וכן ביטחון אישי של התושבים .

בתחום ההתיישבות, תוכנן להרחיב יישובים בדואים קיימים, לקלוט תושבים ביישובי המועצה האזורית אבו בסמה ולהקים יישובים במסגרת תוכנית המתאר המחוזית באר שבע. אופי של כל התיישבות - חקלאית, כפרית, פרברית או עירונית - יותאם לאופי האוכלוסייה, וייעשה בשיתוף פעולה עמה. ההערכה הייתה כי מקום מגוריהם של כשני שלישים מתושבי הפזורה יוסדר בקרבת מקום.

לפי החלטת הממשלה, תביעות הבעלות על הקרקע יוסדרו באמצעות מנגנון אחיד ושקוף שייקבע בחוק, ולפיו יינתנו תמורות בקרקע ובכסף בהיקף משמעותי. כך למשל, עבור כל תביעת בעלות של תובע שמחזיק בקרקע, שתוסדר במלואה, יקבל%50 מסך תביעתו, לעומת %20 בלבד המוצעים לו. החוק קובע כי מי שיאחר בהגשת התביעה או שהדיון בבקשתו לא יסתיים עד לתאריך קובע יאבד את זכותו בה אפילו אם בעלותו הוכחה. מי שיישאר על הקרקע צפוי, לפי הצעת החוק, לעונש.

דוגמה ליישום התוכנית היא היישוב הבדואי החדש, תראבין א-צאנע. בעבר אנשי שבט תראבין ישבו ליד היישוב עומר. אחרי מספר הסכמים כל השבט עבר ליישוב החדש הנבנה עבורו לא רחוק מבאר-שבע.

הפרלמנט האירופי מתח ביקורת על תוכנית פראוור, ודרש מישראל לעצור את יישומה. גם ועדת האו"ם למניעת אפליה גינתה את התוכנית. בדצמבר 2013 התקיימו הפגנות נגד תוכנית פראוור בחורה, בחיפה ובירושלים, ובאותו חודש הודיע השר דאז בגין כי הדיון בתוכנית ייפסק, וכי ראש הממשלה קיבל את ההמלצה להסיר את החוק. בהמשך לכך הורחבו פעולות ההריסה של מבנים השייכים לבדואים בנגב .חלקם הגדול נהרסו בידי בעליהם, כדי להימנע מהריסה משטרתית.



בראשית שנת 2016 הממשלה אישרה תוכנית ארוכת טווח נוספת, לשם טיפול כולל בכל האוכלוסייה הבדואית. בתחום ההתיישבות, נעשה ניתוח של קצב גידול האוכלוסייה והוחלט על תכנון בנייה לכ-20 שנה קדימה, בהיקף של כ-150 אלף יחידות דיור. כבר כיום הממשלה עמלה על פיתוח כ-30 אלף יחידות דיור, בד בבד עם בחינה מחודשת של מנגנון הפיצוי לבדואים בגין תביעות בעלות שונות שלהם על השטח. ההסדרה כיום היא "הסדרה במקום", אשר במסגרתה עושים מיפי של המשפחות, תביעותיהן, צורכיהן ופועלים לסכם עימן על אתר היכן יגורו.

במקביל, תוכניות בניין עיר מפורטות נמצאות בהכנה לכ-10 יישובים חדשים, וכן להרחבה של יישובים קיימים, כולל בחינה של הסדרה של בנייה בלתי חוקית של מבנים שכבר בוצעה בהם. בתקופה האחרונה ממש, נראים ניצנים חיוביים של תחילת הצלחתה של התוכנית בשטח .

**מצב סוציו-אקונומי**

פרנסתם של הבדואים התבססה בעבר על חקלאות: רעיית צאן משולבת בגידולי שדה, בעיקר שעורה ודורה. מספר תהליכים מקבילים גרמו לירידת ההכנסות מחקלאות: ירידה כלל עולמית בהכנסות מחקלאות, עיור כפוי שמנע מן הבדואים לעסוק בחקלאות, איבוד של שטחי מרעה לצאן ,שהפכו שטחי אש ושימשו לפיתוח עירוני והתיישבותי, וריסוס בקוטלי עשבים של גידולי שדה הנמצאים על שטחים שהבעלות עליהם נתונה במחלוקת. מיקומם של הבדואים בפריפריה של מדינת ישראל, והיעדר תשתיות לתעשייה בעיירות הבדואיות לא אפשרו להם לפתח מקורות פרנסה חליפיים. כתוצאה ממצב זה, אוכלוסיית הבדואים בנגב ממוקמת במקום האחרון במדרג הסוציו-אקונומי בישראל. מידע על הכפרים הלא מוכרים לא נאסף על ידי הלמ"ס, אך משערים שהמצב שם אף יותר גרוע.

במסגרת "תוכנית החומש" הכוללת הנזכרת מעלה, נעשים מאמצים לפתח אזורי תעשייה מרחביים, אשר ייתנו מענה גם לאוכלוסייה הבדואים יחד עם אוכלוסיות נוספות בדרום. במסגרת זאת, שני מפעלים שנפתחו בתקופה האחרונה באזור רהט ,הורידו את רמת האבטלה בה מ-%30 ל-%12. כמו כן, מעסיקים אשר קולטים בדואים לעבודה מקבלים מהמדינה סבסוד ל-%30 משכרם למשך כשנתיים ומחצה.

התוכנית אף מעניקה הגדלות תקציב בהיקפים של עשרות מיליונים לרשויות המקומיות, בליווי בקרה הדוקה של חברה המתמחה בכך, לצורך הגדלת השירותים הניתנים לתושבים, בתחומי החינוך והרווחה, אך גם התרבות, הספורט ועוד. לכך נוספו גם תוכניות למניעת נשירה מבתי הספר, וכן לחיזוק היכולת לרכוש השכלה גבוהה, תוך סבסוד של הלימודים וכן של שנת הכנה ללימודים אקדמיים על חשבון המדינה .

**יחס הבדואים לצה"ל**

אף שהבדואים אינם מחויבים בשירות בצה"ל, כבר משנות ה-50 שולבו מספרים מועטים של בדואים כגששים ביחידת המיעוטים לשעבר. כיום רק אחוזים בודדים מתוך הבדואים שחיים בישראל בוחרים לשרת בצה"ל.

הגיוס בקרב בני העדה שנוי מאוד במחלוקת. בעקבות פריצת האינתיפאדה השנייה ,תחושת האפליה של רבים במגזר והתחזקות התנועה האסלאמית בקרב התושבים ,נרשמה ירידה באחוז המתגייסים הבדואים. עם זאת מאז 2002 הסתמנה מגמת עלייה בשיעור המתגייסים, והתייצבה על כ-300-400 בשנה. בשנת 2004 שירתו בצה"ל כ-1000 בדואים, רבים מהם בשירות קבע. כמו כן נרשם גיוס של בדואים בודדים לעתודה האקדמית.

**באר שבע - הבירה הקיברנטית של ישראל**

פארק התעשיות עתירות הידע, הממוקם בסמוך לאוניברסיטת בן-גוריון בנגב ,בדרום באר שבע ,מהווה את הביטוי הפילוסופי לתפיסת הסב"ר הישראלית. לעומת תל אביב המודרנית, באר שבע ידועה כמקלט לעניים ולמעמד הפועלים ,והיא מהווה את הבירה התרבותית והמינהלית של אזור הנגב הגדול, המהווה %60 מקרקעות הארץ. העיר עברה טרנספורמציה מהירה למטרופולין מאז תחילת העשור. כיום ,באר שבע היא אחת הערים הגדלות בקצב המהיר ביותר בישראל, ואוכלוסייתה הנוכחית, המונה 200 אלף נפש, צפויה לגדול פי שש עד שנת 2025 .

**פארק טכנולוגיות עתירות ידע**

פארק טכנולוגיות עתירות ידע, שנחנך על ידי ראש הממשלה בנימין נתניהו ב-3 לספטמבר 2013, הוא העוגן הכלכלי שיהפוך את באר שבע למרכז לאומי ובינלאומי לביטחון קיברנטי. עם למעלה משני מיליון מטרים רבועים של שטחי משרדים בנוסף למגוון של מתקני קמעונאות, אירוח, כנסים ותחבורה, הפארק משך מרכזי מחקר ופיתוח רב-לאומיים מרכזיים רבים {דוגמת- Deutsche Telekom, Dell EMC, IBM ו- Oracle , וכו'}, קרנות הון סיכון ומעבדות מחקר מתקדמות. כמו כן, מספר גורמים ממשלתיים ואקדמיים, כגון מטה הסייבר הלאומי, אוניברסיטת בן-גוריון בנגב וצה"ל, מקימים מרכזי מחקר או יחידות טכנולוגיה בתחום הקיברנטי באזור זה.

**סייברפארק**

מדובר במיזם משותף בין מטה הסייבר הלאומי, אוניברסיטת בן-גוריון בנגב ,עיריית באר שבע וחברות מובילות בתחום הביטחון הקיברנטי. סייברפארק הוא זירת החדשנות הקיברנטית הישראלית, המבקשת לממש את מלוא הפוטנציאל של המערכת המתפתחת בבאר שבע. במהלך השקת ה-סייברפארק בינואר 2014 אמר ראש הממשלה, בנימין נתניהו, כי "באר שבע תהיה לא רק הבירה הקיברנטית של ישראל, אלא אחד המקומות החשובים ביותר בתחום האבטחה הקיברנטית בעולם" באמצעות יצירה של צבר אזורי של גופי אקדמיה,

מחקר ,פיתוח וטכנולוגיה, יוזמה לאומית זו דחפה את באר שבע להפוך לאחד מהמרכזים הבינלאומיים המבטיחים ביותר בעולם, שחברות הטכנולוגיה בעולם צריכות לשקול באסטרטגיית המיקום הגלובלית שלהן. בתוך הפארק, יכולים חברי המועדון לקבל גישה למשאביו, ולתהליכי הלמידה הארגונית של מכוני המחקר בכדי לשפר את העסק שלהם .הפארק ייצור צוותים ייעודים של מומחים המגיעים מכל הדיסציפלינות הקשורות לנושא, כגון ביטחון קיברנטי, עסקים ,כספים ומשפטים ,בכדי לסייע לחברי הסייברפארק ליזום פרוייקטים ולהוציאם לפועל בזמן הקצר ביותר ובאיכות הגבוהה ביותר.

**פיתוח עתידי**

ב-10 השנים הקרובות מתוכננים להיבנות בפארק שני מתחמים נוספים הכוללים 27 מבנים. כ-30,000 חיילים 7,000 קצינים וכ-23,000 חיילים, יעברו בשנים הקרובות לבסיסים וכן לקמפוס הטכנולוגי השוכן ליד הסייברפארק. כדי למשוך עוד קצינים ובני משפחותיהם לבלות לפחות חמש שנים בבאר שבע, התחייבה ממשלת ישראל לתת להם בונוסים של 18 אלף דולר ו-50 אלף דולר בהתאמה .עבור עובדי חברות במגזר הפרטי, ממשלת ישראל מציעה גם סובסידיות בשווי %20 משכרם, אם הם ישהו לפחות שלוש שנים בבאר שבע.[[7]](#footnote-8)

**סיכום**

עם הפיכת העולם ל-רִשתי יותר ויותר, הן המדינות המתקדמות והן המתפתחות צופות להתפתחויות משמעותיות במרחב הקיברנטי, דבר

הדורש פיתוח תפיסות שונות להגנה אפקטיבית בעוד שמספר התקיפות גובר עם כל יום שעובר.

עקב הסיכונים המהותיים לביטחון הלאומי ממתקפה קיברנטית {כלכלת המדינה ,מאגרי המידע הממשלתיים, מידע פרטי של אזרחים,

נכסים ויכולת השפעה פוליטית} ,מדינות הגדילו באופן משמעותי את השקעתן בביטחון הקיברנטי. למרות היותה מדינה קטנה עם משאבים טבעיים מעטים, ישראל שניה רק לארה"ב בהשקעות פרטיות שנתיות בחברות אבטחה קיברנטיות. מעבר למניעה של אלפי התקפות קיברנטיות על בסיס יומיומי, ישראל חותרת לפתח את תעשיית הביטחון הקיברנטי שלה למעמד של מעצמה כלכלית. בתוך המרחב העצום של מדבר הנגב ,העיר הקיברנטית - באר שבע ,קורמת גידים כדי לחזק את מקומה של מדינת ישראל כמעצמה דיגיטלית גדולה. יוזמות לאומיות כגון פארק טכנולוגיות עתירות ידעוה סייברפארק הצליחו לאסוף את מיטב הכישרונות של האקדמיה, העסקים והצבא, ואף מדינה אחרת אינה משלבת כך במכוון את המלומדים, עובדי המגזר הפרטי, עובדי ממשלה ואנשי צבא המומחיות לתחום. עם למעלה מ-40 חברות ו- 2'000עובדים שכבר פועלים בפארק, תעשיית הביטחון הקיברנטי הישראלית צפויה להמשיך את תנופתה בשנים הקרובות.

**אילת**



מחוז הדרום

ראש העירייה מאיר יצחק-הלוי

תאריך ייסוד 1951

אֵילַת היא העיר הדרומית ביותר במדינת ישראל והיחידה בה לחופי הים האדום, והיא משמשת כעיר נמל ותיירות מרכזית. העיר שוכנת בדרום הערבה, שייכת למחוז הדרום, ומתגוררים בה כ-65,000 תושבים.

בתקופת המנדט שכנו במקום יישוב בדואי קטן בשם אום א-רשראש (בערבית: أم الرشراش) ונקודת משטרה בריטית. בימי קדם שכנה בסמוך למקומה של אילת העיר עציון גבר, הנזכרת רבות בתנ"ך. ב-1949 נכבש המקום במסגרת מלחמת העצמאות, ושימש בעיקר כמחנה צבאי. אילת נוסדה כיישוב אזרחי בשנת 1952, והוכרזה כעיר בשנת 1959.

העיר נקראת על שם העיר המקראית אֵילַת (גם: אֵילוֹת), הנזכרת מספר פעמים בתנ"ך, לצד עציון גבר, בתקופות ממלכת ישראל המאוחדת וממלכת יהודה כעיר נמל יהודית על שפת ים סוף - "תחנת הצי המסחרי של העם העברי". בדיון בוועדה הגאוגרפית (שקדמה לוועדת השמות הממשלתית) על שמה של העיר, הייתה התלבטות אם לקרוא לעיר "אילת החדשה" או "עציון גבר". אף על פי שהיה ברור כי אין מדובר באילת המקראית, בכל זאת הוחלט לקרוא לעיר בשם "אילת", מאחר שהשם כבר נטמע בציבור.

מדרום לאילת נמצאת העיירה טאבה, שבשליטת מצרים, וממזרח לה נמצאת העיר עקבה, שבשליטת ירדן. שטח השיפוט של אילת הוא 84,789 דונם, והיא העיר הרביעית בגודל שטח שיפוטה בישראל. משנת 1985 מוגדר אזור אילת כ"אזור סחר חופשי", הפטור ממע"מ (פרט למוצרים בודדים) וממיסים נוספים.

החיבור בין העיר אילת לשאר חלקי ישראל מתקיים באמצעות כביש 90, לאורך הערבה, וכן באמצעות כביש 40, העובר באזורי המישר, מכתש רמון והר הנגב. ניתן להגיע ממרכז הארץ לנמל התעופה של אילת גם בטיסה האורכת בממוצע כ-35 דקות.

**היסטוריה**

בתקופת קום המדינה

הבריטים קיימו באילת שהייתה קרויה אז אום רשרש, תחנת משטרה. דוד בן-גוריון, עוד לפני קום המדינה, בשנת 1934, הגיע לאום-רשרש והיה ראשון החולמים בעת החדשה על הפיכתה של אילת לעיר נמל בינלאומית.

**המאה ה-21**

במהלך רוב שנות קיומה, נהנתה אילת משקט ביטחוני, בעיקר ממלחמת ששת הימים ובהמשך מהסכמי השלום עם ירדן ומצרים. עם זאת, בעשור הראשון של המאה ה-21, החלו גורמי טרור שונים להתבסס בסיני ומעט גם בירדן. גורמים אלו יזמו ירי קטיושות באוגוסט 2005 ופיגוע טרור של מחבל מתאבד, בו נרצחו שלושה מתושבי העיר. מעברם של פלסטינים רבים לסיני מרצועת עזה, בצד ידיעות כי גורמי טרור מעוניינים לפגוע בתדמיתה של אילת, הגבירו את החשש מפיגוע אפשרי בעיר. בינואר 2008 נסגרו לראשונה לתנועת אזרחים אתרי תיירות מרכזיים בסביבה, כגון: הקניון האדום והר צפחות, וכן הכביש המערבי (כביש 12) המוביל לעיר. באפריל 2010 נורתה קטיושה לעבר אילת מסיני, אך פגעה בעקבה. באוגוסט 2010 חלה תקרית נוספת בה נורו 5 רקטות אל עבר אילת מסיני; אחת מהקטיושות פגעה בסמוך לשדה התעופה בעיר והסבה נזק, אחת נוספת התפוצצה בשטח חקלאי הסמוך לעיר. שאר הרקטות נפלו בים או בשטחי עקבה הירדנית.

ב-18 באוגוסט 2011 אירעה בכביש 12, כ-12 ק"מ מצפון לאילת, מתקפת הטרור בדרום ישראל, שבה נהרגו שמונה ישראלים.

ב-13 באוגוסט 2013 יירטה כיפת ברזל לראשונה רקטה שנורתה לאילת, לאחר שנשמעה אזעקה כפולה בעיר.

ביולי 2014 במהלך מבצע "צוק איתן" נפלו שתי רקטות במרכז העיר, לא היו נפגעים אך היו מספר נפגעי חרדה ונגרם נזק לרכוש.

בגרות מבין תלמידי כיתות י"ב בשנת ה'תשע"ו (2015-‏2016) היה 66.7%. השכר החודשי הממוצע של שכיר במשך שנת סוף 2015 היה 7,634 ש"ח (ממוצע ארצי: 8,868 ש"ח).

בעיר היו אלפי מסתננים מאפריקה שהיוו כשמינית מאוכלוסיית העיר נכון להיום אוכלוסייה זו הצטמצמה בעקבות בלימת הסתננות המהגרים בגלל בניית הגדר בין ישראל למצרים ורובם היגרו למרכז המדינה, חלק גדול מהם עובדים בתיירות בעיר והם אינם נכללים בנתוני הלמ"ס. במשך ארבע שנים עיריית אילת סיפקה לילדי המסתננים מאפריקה לימודים במסגרת נפרדת בעקבות עתירה משפטית שהגישו המסתננים שהתנהלה בבית המשפט המחוזי בבאר שבע, ניתן פסק דין, שאילץ את עיריית אילת לשלב את ילדי המסתננים במערכת החינוך העירונית

על פי דו"ח של משטרת ישראל שפורסם באוגוסט 2010, אילת מדורגת במקום הראשון בישראל בפשעי אלימות, עם 5 פגיעות לאלף תושבים. ירידה של 47% משנת 2009. חשוב לציין כי נתון זה כמו נתונים סטטיסטיים רבים אחרים (כגון צריכת חשמל ומים ממוצעת לתושב) כוללים בתוכם גם את התיירים הרבים השוהים בעיר, לכן אינם מעידים בהכרח על תושבי העיר.

**כלכלה ותיירות**



אילת היא בירת הנופש של ישראל והיא מושכת אליה כ-2.8 מיליון תיירים בשנה וכ-7 מיליון לינות בבתי המלון. בשל האקלים הנוח מתקיימות באילת תחרויות ספורט מרחבי העולם, בכך העיר מושכת אליה תיירות ספורט. כ-250,000 ספורטאים מגיעים מדי שנה לעיר במסגרת זו.

אילת היא עיר קייט ותיירות, ומוקדי המשיכה העיקריים בה הם ים סוף עם חופי הרחצה ושונית האלמוגים שבה הוקמה שמורת אלמוגים, הטיילת הסמוכה להם, פעילויות ימיות שונות, תנאי אקלים נוחים בעונת החורף ונוף המפגיש בין מדבר והרים. באילת ישנן אטרקציות שונות, בהן המצפה התת-ימי, נייטמר- מבוך האימה, מתחם חדרי בריחה, ריף הדולפינים. בים יש ספינות תיור רבות וביניהם ספינות שונות הכוללות קומה תת-ימית עם קירות זכוכית המאפשרים מבט על שמורת האלמוגים. בהשוואה למוקדי תיירות בעלי אופי דומה המצויים בחופי אוסטרליה ואמריקה התיכונה, אילת נמצאת במרחק קצר מיבשת אירופה ולכן תיירים רבים מיבשת זו מעדיפים אותה על פני מקומות אחרים.

באילת ישנם כ-48 בתי מלון ומספר החדרים לאורחים עומד בה על 12,000, לצד מרכזי בילוי ובידור (ביניהם קניון מול הים שהוא הקניון הרווחי בישראל וקניון הילטון מלכת שבא). נכון לאוקטובר 2007, לא מתקיימת בנייה של מלונות נוספים חדשים. עתודות הקרקע היחידות המוקצות לצורך זה נמצאות סביב לגונת הרחצה (הבלתי שמישה עקב מחדלי תכנון ובניה), הממוקמת בחלקה המזרחי של העיר, בין מלון הרודס לגבול עם ירדן.

**הטבות מס**

החלת אזור סחר חופשי על אילת מעניקה תמריצי מס אחדים לפעילות כלכלית באילת. תמריץ עיקרי הוא פטור ממס ערך מוסף לסחורות ושירותים הנקנים באילת. לתושב אילת ניתן (החל משנת 2012) זיכוי ממס הכנסה בשיעור 10% מהכנסתו החייבת מיגיעה אישית שהופקה באזור אילת, בתנאי שהתגורר ביישוב שנה לפחות.

**נמל אילת**

נמל אילת משמש כשערה הדרומי של מדינת ישראל למדינות המזרח הרחוק, אוקיאניה, מזרח ודרום אפריקה והודו. מרבית פעילות הנמל מקורה בייבוא כלי רכב מהמזרח הרחוק וכן מפעילות ייצוא של מפעלי כימיקלים לישראל.

הנמל התחיל את פעילותו בשנת 1950 ועם הקמתו, נבנה גם מגדלור אילת. ב-2005, בעקבות הרפורמה בנמלי הים בישראל, הוקמה חברה ממשלתית בשם "נמל אילת בע"מ" שבמסגרתה מתנהלים שירותי התפעול של הנמל.


נמל אילת סובל מבעיות של חוסר כדאיות כלכלית להגיע אליו, ולמעשה כמעט כל הספינות מעדיפות לעבור בתעלת סואץ ולהגיע לנמלי אשדוד או חיפה, אך עקב צווים ממשלתיים יש חלק מהענפים (כגון הובלת כלי רכב מהמזרח הרחוק) שמחויבים להגיע לנמל אילת בלבד ולא לנמלי אשדוד וחיפה.

**תעופה**

מיד לאחר הקמת אילת העברית, הקים חיל האוויר את נמל התעופה אילת כדי לשמור על קשר עם שאר חלקי ישראל, במיוחד לאור המצב הרעוע של הכביש שחיבר את אילת עם יתר המדינה. בדצמבר 1950 נוסדת חברת "ארקיע", שנקראה בתחילה "אילתה", כהמשכה הישיר של "אווירון", כדי לדאוג לקשר תעופה בין אילת ותל אביב. בתחילה קיימה החברה טיסה יומית ובהמשך שתי טיסות מדי יום. בשנת 1969, הוארך המסלול של נמל התעופה אילת והחלו להגיע לעיר טיסות שכר בינלאומיות, בעיקר מסקנדינביה. מטוסים גדולים יותר, כמו בואינג 707, דאגלס DC-8, מקדונל דאגלס DC-10 ודומיהם, שהגיעו לאילת נחתו בנמל התעופה עובדה. עם השנים גדל מספר המגיעים לאילת בדרך האוויר והגיע למעל מיליון בשנה. בימים אלו מוקם בסמוך לתמנע (כ-19 ק"מ צפונה מאילת) נמל התעופה רמון, אשר אמור להיות השני בגודלו בישראל אחרי נתב"ג ולשמש לו כשדה משנה. שדה התעופה הבינלאומי החדש עתיד להיפתח באוקטובר 2018 ובזכות כך ועקב הריסת שדה התעופה הקיים יתאפשר חיבור בין אזור המלונות לאזור המגורים בעיר. בנוסף, תוכל אילת להתפתח צפונה בזכות הסרת הגבלות טיסה ותתאפשר בנייה רוויה יותר. מנגד, יחולו הגבלות טיסה על היישוב באר אורה.

אילת ידועה **באקלים המדברי** שלה, ובכמות המשקעים הדלה: כ 22 מ"מ בשנה, מה שהופך אותה לאחת הערים הצחיחות ביותר בעולם (לשם השוואה: כמות המשקעים הממוצעת בתל אביב היא-583 מ"מ. כמות המשקעים בעיר הצחיחה ביותר בעולם, אריקה, שהיא גם עיר תאומה של אילת, היא 0.2).

**אתגרי הביטחון הימי במפרץ אילת**



**כללי - גיאוגרפיה**

מפרץ אילת הינו מפרץ גדול בקצה הצפוני של הים האדום, ממזרח לחצי האי סיני וממערב לחצי האי ערב. קו החוף שלו מחולק בין ארבע מדינות: מצרים, ישראל ,ירדן וערב הסעודית .רוחב המפרץ הוא כ-24 ק"מ {15 מייל ימי} בנקודה הרחבה ביותר שלו, והוא משתרע לאורך של כ-160 ק"מ{ 99 מייל ימי} צפונית למצרי טיראן, עד לנקודת המפגש בין ישראל, מצרים וירדן. עומקו המרבי של המפרץ הינו 1,850 מטר, במרכזו.

בקצהו הצפוני של המפרץ שוכנות שלוש ערים חשובות: טאבה במצרים, אילת בישראל{ 48,000 תושבים} ועקבה בירדן [108,000 תושבים}. בשלושתן מצויים נמלים מסחריים חשובים מבחינה אסטרטגית, והן מהוות אתרי נופש פופולריים עבור תיירים. דרומית לערים אלו שוכנת חקי, העיר הסעודית הגדולה ביותר במפרץ .

בחצי האי סיני - שארם א-שיח' ודהב מהוות את המרכזים העיקריים.

מפרץ אילת מהווה אזור מחיה טבעי וחשוב עבור חיות בר ימיות, ביניהן מגוון עצום של יונקים ימיים.

**אתגרי הביטחון של נמל אילת**

ישראל, באופן העולה על שכנותיה למפרץ, נמצאת בסיכון גבוה לחדירת מחבלים עם קשרים לארגוני טרור הנמצאים בחצי האי סיני {בעיקר דאע"ש} ובירדן. שיתוף הפעולה הפוטנציאלי עם חמאס, שפיתח בשנים האחרונות יכולות תת-ימיות רבות {הניתנות להשוואה לקומנדו ימי} הוא איום ממשי שאין לזלזל בו. הנזק הפוטנציאלי, לצד האיום על חיי אדם, שנגרם לענף התיירות על ידי פיגוע טרור אחד ,נתפס כמשמעותי.

שאלה שיש לעסוק בה במסגרת אתגרי הביטחון, כיצד ניתן לבצע מעקב ימי הולם אשר יספק תמונת מצב תת ימית מהימנה?

**הברחת אמצעי לחימה לחצי האי סיני**

מצרים מתקשה לקיים שליטה אפקטיבית בחצי האי סיני ,וזאת בייחוד בהתייחסות לגורמים קיצוניים הקשורים לדאע"ש. אתגר אבטחת השטח שבחצי האי סיני נתון תחת אחראיות מצרים; אולם הדבר משפיע ישירות על תפיסת הביטחון הישראלית וצרכיה, בכל הנוגע לבקרת הגבולות ולביטחון הלאומי. כמו כן, יש לקחת בחשבון כי איראן תומכת בגורמים רדיקליים אלו, הן מבחינה אידאולוגית והן באמצעות אספקה. בהתחשב בחשיבות האסטרטגית של חצי האי סיני, האינטרס העיקרי של ישראל הוא מניעה של אספקת נשק למחבלים, כדוגמת טילים מתוחכמים המסוגלים לאיים על התשתיות החיוניות של ישראל [כגון זו שבדימונה}. יש להבטיח, אם כן, כי מפרץ אילת מאובטח מפני הברחת אמצעי לחימה מאיראן לדאע"ש.

שאלה ואתגר למחשבה: בהקשר לציר השיעי ולציר הסוני, כיצד יכולים כלים דיפלומטים לסייע לדרישות הביטחוניות של ישראל? תשובה אפשרית תהא ,למשל ,קיום קשר עם ערב הסעודית בתיווך ארה"ב.

**מרחב התימרון, חופש ניווט ומעבר ללא כוונות זדון**

על פי אמנת האו"ם הנוגעת לחוק הים { UNCLOS}, חופש השיט מוענק לכל כלי השיט הימיים. הגדרה זו כוללת את מעברן של ספינות מלחמה [בהנחה שלאלו אין כוונות זדוניות}. יחד עם זאת, ההגדרה של מעבר ללא כוונות זדון מגבילה את מעברן של ספינות מלחמה המוציאות טיסות מבצעיות מסיפונן או כאלו המשתמשות במערכות ניווט שלא למטות בטיחות {למשל, מערכות נשק מונחות מכ"ם} .לפיכך ,בהתחשב במיקומו הגיאוגרפי של מפרץ אילת ובארבע המדינות הגובלות בו, הרי שיש לטפל בזהירות וברגישות בכל מקרה של הפרת המים הטריטוריאליים{ TTW}.

אחד האתגרים בנושא זה, הוא האופן בו יש להתמודד עם הפרות של TTW על ידי שחקנים מדינתיים ואלו שאינם מדינתיים. במסגרת הסיור ראוי יהיה לבחון ,האם קיימים נהלים תפעוליים קבועים התומכים הן בחופש הניווט והן בקבלת "הפרות "של ה- TTW תחת נסיבות מסוימות.

הסגר החד-צדדי על מצרי טיראן ב -1967 על ידי מצרים היווה את "הקזוס בלי" {עילת המלחמה} עבור ישראל, והוביל לתחילת מלחמת ששת הימים. בעקבות הסכם השלום בין ישראל לבין מצרים הוקם כוח המשקיפים הרב-לאומי {MFO(} במטרה לפקח על יישום המגבלות וההנחיות הביטחוניות שנחתמו תחת הסכם זה .במסגרת ההסכם קיימת התחייבות לאפשר חופש שיט עבור כלי שיט היוצאים אל נמל אילת וממנו.

במסגרת הביטחון הלאומי של ישראל, עליו לבחון באופן תדיר כיצד הכמ"ר {MFO ] תומך בדרישות הביטחון של ישראל, והאם המצב בשטח משקף את הדרישות של ישראל.

**עמידות**

היכולות הימיות המצומצמות ביותר של הנמל בכל הנוגע לתחזוקה וכן היותו מרוחק מרחק רב מכדי לספק תגבורת )כולל מעבר בתעלת סואץ(, מציבות אתגר ליכולות העמידות והתחזוקה של כוחות צה"ל בפעילותם הימית במפרץ אילת .התנאים הבעייתיים במפרץ מחייבים תכנון מקדים והיערכות עבור מקרי חירום ,צבאיים או הומניטריים, הדורשים פעולה דחופה.

במסגרת אתגרי הביטחון הלאומי, על חיל הים לתכנן את היערכותו למקרים כאלו ,תוך בחינת הפרמטרים הקשורים לביטחון במסגרת התכנון.

**הפניות לקטעי יו-טיוב רלוונטיים:**

<https://www.youtube.com/watch?v=DSOtzQScaog>

<https://www.youtube.com/watch?v=rurpWaRG3lI>

**משטרת ישראל-מחוז דרום**

**המחוז** נפרס על פני כ-66% משטח מדינת ישראל, בתחומי המחוז 15 מעברי גבול

יבשתיים, ימיים ואוויריים, ברחבי המחוז פרוסים כ- 1500 ק"מ של כבישים,

התיישבות-12 ערים, 13 מועצות מקומיות, 19 מועצות אזוריות - סה"כ 44.

**גבולות המשיקים למחוז**: גבול ירדן : 250 ק"מ, גבול מצרים: 190 ק"מ,עוטף עזה : כ- 57 ק"מ,מרחב התפר כ- 74 ק"מ.

**יחידות המחוז-מרחב נגב-**באר שבע, עיירות, דימונה, נתיבות, ערד, אופקים,

רהט וערוער (אוקטובר 2018).

**מרחב לכיש-**אשדוד, אשקלון, שדרות, קמ"א, קג"ת.

**מרחב אילת**-שד"ת רמון, יס"מ אילת, עיר מפוקחת מודיעין ומג"ב דרום.

במחוז **משרתים** כ-3076 שוטרים המעניקים שרות לכ-1.25 מיליון תושבים

**אתגרי המחוז בראיה לאומית**

ארגוני פשיעה, פשיעה אלימה, המגזר הבדואי, ירי תל"מ והמנהרות התת קרקעיות, איום ימי, הברחות מהגבולות, אילת עיר מפקוחת מודיעין, גבולות עזה, סיני, ירדן ומצרים, בניה בלתי חוקית.

**אתגרי הפשיעה**

הברחות סמים, כנופיות רכוש, הימורים, אמל"ח, סחיטת דמי חסות, בריונות בכביש, גניבות מבסיסי צה"ל, פשיעת רחוב.

.

1. صبر {הגייה מקורבת: ַסַבְּר} ,מונח דתי-אידיאולוגי שפירושו סבלנות, אורך רוח והתמדה. תנועת חמאס מבינה שיעדיה הם רחוקים מהשגה, ולכן היא דוגלת במאמץ שהוא מקיף, ארוך-טווח ומשתנה בשיטותיו בהתאם לכל סיטואציה. חמאס נאחזת בתקדימים היסטוריים כדי להמחיש, כי את ישראל ניתן להשמיד בטווח הארוך, כל עוד הפלסטינים יפגינו עמידה איתנה: "גם להסתערות הציונית הנוכחית קדמו פשיטות צלבניות מן המערב ואחרות טטאריות מן המזרח, וכשם שעמדו המוסלמים בפני הפלישות ההן ועיבדו תוכניות להילחם בהן ולהביס אותן, כך יש ביכולתם להתייצב בפני הפלישה הציונית ולהביסה. אין הדבר קשה לאללה אם יהיו הכוונות טהורות והנחישות כנה" {מתוך אמנת החמאס}. [↑](#footnote-ref-2)
2. [↑](#footnote-ref-3)
3. [↑](#footnote-ref-4)
4. [↑](#footnote-ref-5)
5. [↑](#footnote-ref-6)
6. [↑](#footnote-ref-7)
7. [↑](#footnote-ref-8)